CELEX: 32013R0490
Language: bg
Date: 2013-05-27 00:00:00
Title: Регламент (ЕС) № 490/2013 на Комисията от 27 май 2013 година за налагане на временно антидъмпингово мито върху вноса на биодизел с произход от Аржентина и Индонезия

28.5.2013   
            
            
               BG
            
            
               Официален вестник на Европейския съюз
            
            
               L 141/6
            
         РЕГЛАМЕНТ (ЕС) № 490/2013 НА КОМИСИЯТА
   от 27 май 2013 година
   за налагане на временно антидъмпингово мито върху вноса на биодизел с произход от Аржентина и Индонезия
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) („основният регламент“), и по-специално член 7 от него,
   след консултация с Консултативния комитет,
   като има предвид, че:
   A.   ПРОЦЕДУРА
   
   1.   Започване на процедурата
   
   
               (1)
            
            
               На 29 август 2012 г. с известие („Известие за започване на антидъмпингова процедура“), публикувано в Официален вестник на Европейския съюз
                   (2), Европейската комисия обяви започването на антидъмпингова процедура във връзка с вноса в Съюза на биодизел с произход от Аржентина и Индонезия (наричани по-долу „засегнатите държави“).
            
         
               (2)
            
            
               Разследването бе започнато въз основа на жалба, подадена на 17 юли 2012 г. от European Biodiesel Board (наричано по-долу „жалбоподателят“) от името на производители, които представляват повече от 60 % от общото производство на биодизел в Съюза. В жалбата се съдържаха prima facie доказателства за извършван дъмпинг по отношение на посочения продукт и за произтичащата от това съществена вреда, което бе счетено за достатъчно основание за започване на разследването.
            
         
               (3)
            
            
               На 30 януари 2013 г. Комисията въведе регистрационен режим за вноса на същия продукт с произход от засегнатите държави с Регламент (ЕС) № 79/2013 на Комисията от 28 януари 2013 г. (3)
               
            
         
               (4)
            
            
               На 10 ноември 2012 г. с известие, публикувано в Официален вестник на Европейския съюз
                   (4), Комисията обяви започването на антисубсидийна процедура във връзка с вноса в Съюза на биодизел с произход от Аржентина и Индонезия и започна отделно разследване.
            
         2.   Разследван период
   
   
               (5)
            
            
               Разследването на дъмпинга и вредата обхвана периода от 1 юли 2011 г. до 30 юни 2012 г. (наричан по-долу „разследваният период“ или „РП“). Разглеждането на тенденциите, които са от значение за оценката на вредата, обхвана периода от 1 януари 2009 г. до края на РП (наричан по-долу „разглежданият период“).
            
         3.   Страни, засегнати от разследването
   
   
               (6)
            
            
               Комисията уведоми по официален път за започването на процедурата жалбоподателя, другите известни производители от Съюза, известните производители износители в Аржентина и Индонезия, известните вносители, доставчиците, дистрибуторите, ползвателите и асоциациите, за които е известно, че са засегнати, и властите на Аржентина и Индонезия. С известието за започване на процедурата всички страни, заинтересовани от разследването, бяха приканени да се свържат с Комисията и да заявят своя интерес.
            
         
               (7)
            
            
               На заинтересованите страни беше предоставена възможност да изложат становищата си в писмена форма и да поискат да бъдат изслушани в срока, посочен в известието за започване на процедурата.
            
         
               (8)
            
            
               Жалбоподателят, производителите износители в Аржентина и Индонезия, вносителите и официалните власти в Аржентина и Индонезия изразиха своите становища. Всички заинтересовани страни, които поискаха да бъдат изслушани и посочиха конкретни основания за това, получиха такава възможност.
            
         3.1.   Съставяне на извадка
   
   
               (9)
            
            
               Предвид големия брой производители износители в Аржентина и Индонезия, несвързани вносители в Съюза и производители от Съюза, участващи в разследването, и с цел приключване на разследването в рамките на определения срок, Комисията обяви в известието за започване на процедура, че е възможно да ограничи до приемлив брой производителите износители в Аржентина и Индонезия, несвързаните вносители и производителите в Съюза, които евентуално ще бъдат разследвани, като подбере извадка в съответствие с член 17 от основния регламент (този процес се нарича също „съставяне на извадка“).
            
         3.2.   Съставяне на извадка от производители износители в Аржентина
   
   
               (10)
            
            
               За да се даде възможност на Комисията да реши дали е необходимо съставянето на извадка и ако това е така — да направи съответен подбор, всички производители износители в Аржентина бяха приканени да заявят своя интерес пред Комисията и да предоставят посочената в известието за започване на процедурата информация.
            
         
               (11)
            
            
               Десет производители износители или групи от производители износители предоставиха поисканата информация и дадоха съгласието си да бъдат включени в извадката. Две дружества обаче съобщиха, че не са имали износ за Съюза (или че изобщо не са произвели никакви количества) през РП.
            
         
               (12)
            
            
               Останалите осем (групи от) производители износители си поделят целия обем на износа за Съюза през РП.
            
         
               (13)
            
            
               В съответствие с член 17, параграф 1 от основния регламент Комисията подбра извадка от трима производители износители или групи от производители износители въз основа на най-големия представителен обем на износа на разглеждания продукт за Съюза, чието разследване обективно беше възможно в рамките на наличното време. Подбраната извадка съставляваше 86 % от общия обем на износа на разглеждания продукт за Съюза през РП, отчетен от осмината производители износители, упоменати в съображение 12 по-горе.
            
         
               (14)
            
            
               В съответствие с член 17, параграф 2 от основния регламент бяха консултирани във връзка с подбора на извадката всички известни производители износители, също както и асоциацията на производителите в Аржентина и аржентинските официални власти, като от тях не са постъпили никакви възражения.
            
         3.3.   Индивидуално разследване
   
   
               (15)
            
            
               Нито едно аржентинско дружество, невключено в извадката, не поиска индивидуално разследване на основание член 17, параграф 3 от основния регламент.
            
         3.4.   Съставяне на извадка от производители износители в Индонезия
   
   
               (16)
            
            
               За да се даде възможност на Комисията да реши дали е необходимо съставянето на извадка и ако това е така — да направи съответен подбор, всички производители износители в Индонезия бяха приканени да заявят своя интерес пред Комисията и да предоставят посочената в известието за започване на процедурата информация.
            
         
               (17)
            
            
               Осем производители износители или групи от производители износители предоставиха поисканата информация и дадоха съгласието си да бъдат включени в извадката. Три дружества обаче съобщиха, че не са имали износ за Съюза през РП.
            
         
               (18)
            
            
               Останалите пет (групи от) производители износители си поделят целия обем на износа за Съюза през РП.
            
         
               (19)
            
            
               В съответствие с член 17, параграф 1 от основния регламент Комисията подбра извадка от четирима производители износители или групи от производители износители въз основа на най-големия представителен обем на износа на разглеждания продукт за Съюза, чието разследване обективно беше възможно в рамките на наличното време. Подбраната извадка съставляваше 99 % от общия обем на износа на разглеждания продукт за Съюза през РП, отчетен от петимата производители износители, упоменати в съображение 18 по-горе.
            
         
               (20)
            
            
               В съответствие с член 17, параграф 2 от основния регламент бяха консултирани всички известни производители износители, също както и индонезийските официални власти, като от тях не са постъпили никакви възражения.
            
         3.5.   Индивидуално разследване
   
   
               (21)
            
            
               Нито едно индонезийско дружество, невключено в извадката, не поиска индивидуално разследване на основание член 17, параграф 3 от основния регламент.
            
         3.6.   Съставяне на извадка от несвързани вносители
   
   
               (22)
            
            
               За да се даде възможност на Комисията да реши дали е необходимо съставянето на извадка и ако това е така — да направи съответен подбор, всички несвързани вносители бяха приканени да заявят своя интерес пред Комисията и да предоставят посочената в известието за започване на процедурата информация. Никой от вносителите обаче не оказа съдействие при разследването.
            
         3.7.   Съставяне на извадка от производители от Съюза
   
   
               (23)
            
            
               Комисията обяви в известието за започване на процедурата, че е извършила подбор на извадка от производители от Съюза. Тази извадка се състоеше от осмина производители от Съюза, за които още преди да започне разследването беше известно на Комисията, че произвеждат биодизел. Комисията подбра тази извадка въз основа на производствения обем, обема на продажбите и географското местоположение. Включените в извадката производители от Съюза съставляваха 27 % от производството на Съюза.
            
         
               (24)
            
            
               Освен това в известието за започване на процедурата заинтересованите страни бяха приканени да изложат своите становища по отношение на предварителната извадка. След публикуването на предложената извадка, две от дружествата, които бе предвидено да бъдат включени в извадката, оттеглиха своето съдействие и бяха заменени с други две дружества. Промишлеността на Съюза също така излезе с коментара, че поради големия брой малки и средни предприятия — производители на биодизел, поне едно от тях би трябвало да бъде включено в извадката. Това искане беше прието.
            
         
               (25)
            
            
               Извадката се счита за представителна за промишлеността на Съюза.
            
         3.8.   Отговори на въпросника
   
   
               (26)
            
            
               Изпратени бяха въпросници на тримата включени в извадката производители износители или групи от производители в Аржентина, на четиримата включени в извадката производители износители или групи от производители в Индонезия и на осемте включени в извадката производители от Съюза.
            
         
               (27)
            
            
               Получени бяха отговори на въпросника от седемте включени в извадката производители износители или групи от производители в Аржентина и Индонезия, от осемте включени в извадката производители от Съюза и от трима ползватели.
            
         3.9.   Проверки на място
   
   
               (28)
            
            
               Комисията издири и провери цялата информация, която счете за необходима за целите на временното определяне на дъмпинга, вредата от него и интереса на Съюза. Извършени бяха проверки на място в обектите на следните дружества:
               
                           а)
                        
                        
                           
                              производители на територията на Съюза
                           
                           
                                       —
                                    
                                    
                                       Bio-Oils Huelva S.L., Хуелва, Испания
                                    
                                 
                                       —
                                    
                                    
                                       Biocom Energia S.L., Валенсия, Испания
                                    
                                 
                                       —
                                    
                                    
                                       Diester Industrie S.A.S., Париж, Франция
                                    
                                 
                                       —
                                    
                                    
                                       Elin Biofuels S.A., Кифисия, Гърция
                                    
                                 
                                       —
                                    
                                    
                                       Novaol S.R.L., Милано, Италия
                                    
                                 
                                       —
                                    
                                    
                                       Perstorp BioProducts A.B., Стенунгсунд, Швеция
                                    
                                 
                                       —
                                    
                                    
                                       Preol A.S., Ловосице, Чешка република
                                    
                                 
                                       —
                                    
                                    
                                       VERBIO Vereinigte BioEnergie A.G., Лайпциг, Германия
                                    
                                 
                     
                           б)
                        
                        
                           
                              производители износители в Аржентина
                           
                           
                                       —
                                    
                                    
                                       Louis Dreyfus Commodities S.A., Буенос Айрес („LDC“);
                                    
                                 
                                       —
                                    
                                    
                                       група от свързани дружества „Renova“:
                                       
                                                   —
                                                
                                                
                                                   Molinos Rio de la Plata S.A., Буенос Айрес („Molinos“);
                                                
                                             
                                                   —
                                                
                                                
                                                   Oleaginosa Moreno Hermanos S.A.F.I.C.I., Бахия Бланка („Oleaginosa“);
                                                
                                             
                                                   —
                                                
                                                
                                                   Renova S.A., Бахия Бланка („Renova“);
                                                
                                             
                                                   —
                                                
                                                
                                                   Vicentin S.A.I.C., Авеланеда („Vicentin“);
                                                
                                             
                                 
                                       —
                                    
                                    
                                       група от свързани дружества „Т6“:
                                       
                                                   —
                                                
                                                
                                                   Aceitera General Deheza S.A., General Deheza, Росарио („AGD“);
                                                
                                             
                                                   —
                                                
                                                
                                                   Bunge Argentina S.A., Буенос Айрес („Bunge“);
                                                
                                             
                                                   —
                                                
                                                
                                                   T6 Industrial S.A., Puerto General San Martín, Санта Фе („T6“).
                                                
                                             
                                 
                     
                           в)
                        
                        
                           
                              търговци извън ЕС, свързани с производители износители в Аржентина
                           
                           
                                       —
                                    
                                    
                                       Molinos Overseas, Монтевидео, Уругвай („Molinos Overseas“);
                                    
                                 
                                       —
                                    
                                    
                                       Louis Dreyfus Commodities Suisse, Женева, Швейцария („LDC Suisse“);
                                    
                                 
                     
                           г)
                        
                        
                           
                              производители износители в Индонезия
                           
                           
                                       —
                                    
                                    
                                       PT. Ciliandra Perkasa, Джакарта, Индонезия („CPL“)
                                    
                                 
                                       —
                                    
                                    
                                       PT. Musim Mas, Медан, Индонезия („PTMM“)
                                    
                                 
                                       —
                                    
                                    
                                       PT. Pelita Agung Agrindustri, Медан, Индонезия („РАА“)
                                    
                                 
                                       —
                                    
                                    
                                       група от свързани дружества („Wilmar“), PT. Wilmar Bioenergi Indonesia, PT. Wilmar Nabati Indonesia;
                                       
                                                   —
                                                
                                                
                                                   PT. Wilmar Bioenergi Indonesia, Медан, Индонезия („WBI“)
                                                
                                             
                                                   —
                                                
                                                
                                                   PT. Wilmar Nabati Indonesia, Медан, Индонезия („WINA“)
                                                
                                             
                                 
                     
                           д)
                        
                        
                           
                              търговци извън ЕС, свързани с производители износители в Индонезия
                           
                           
                                       —
                                    
                                    
                                       First Resources Limited, Suntex Tower Three, Сингапур („FRL“)
                                    
                                 
                                       —
                                    
                                    
                                       IM Biofuel Pte Ltd, Gateway West, Сингапур („IMBS“)
                                    
                                 
                                       —
                                    
                                    
                                       Inter-continental Oils and Fats Pte Ltd, Gateway West, Сингапур („ICOF“)
                                    
                                 
                                       —
                                    
                                    
                                       Virgen Oils & Fats Pte Ltd, Marina Bay Financial Centre, Сингапур („VOF“)
                                    
                                 
                                       —
                                    
                                    
                                       Wilmar Trading Pte Ltd, Neil road, Сингапур
                                    
                                 
                     
                           е)
                        
                        
                           
                              вносители в Съюза, свързани с аржентински и индонезийски износители
                           
                           
                                       —
                                    
                                    
                                       Campa Iberia S.A.U., Тарагона, Испания („CAMPA“)
                                    
                                 
                                       —
                                    
                                    
                                       IM Biofuel Italy S.R.L., Милано, Италия („IMBI“)
                                    
                                 
                                       —
                                    
                                    
                                       Louis Dreyfus Commodities España S.A., Мадрид, Испания („LDC Испания“);
                                    
                                 
                                       —
                                    
                                    
                                       Losur Overseas S.A., Мадрид, Испания („Losur“);
                                    
                                 
                                       —
                                    
                                    
                                       Wilmar Europe Trading B.V., Barendrecht, Нидерландия („WET BV“) (5)
                                       
                                    
                                 
                     
         Б.   РАЗГЛЕЖДАН ПРОДУКТ И СХОДЕН ПРОДУКТ
   
   1.   Разглеждан продукт
   
   
               (29)
            
            
               Разглежданият продукт е моноалкилни естери на мастни киселини и/или парафинови газьоли, получени посредством синтез и/или хидрообработка, от неизкопаем източник, в чист вид или включени в смес, с произход от Аржентина и Индонезия, понастоящем класирани в кодове по КН ex 1516 20 98, ex 1518 00 91, ex 1518 00 95, ex 1518 00 99, ex 2710 19 43, ex 2710 19 46, ex 2710 19 47, 2710 20 11, 2710 20 15, 2710 20 17, ex 3824 90 97, 3826 00 10 и ex 3826 00 90 („разглежданият продукт“, обикновено наричан „биодизел“).
            
         
               (30)
            
            
               Разследването показа, че биодизелът, произведен в Аржентина, е изключително от вида „соев метилов естер“ (СМЕ), получен от соево масло, и че биодизелът, произведен в Индонезия, е изключително от вида „палмов метилов естер“ (ПМЕ), получен от палмово масло, докато биодизелът, произведен в Съюза, е предимно от вида „метилов естер от семена на рапица“ (рапичен метилов естер, РМЕ), но също и от други суровини, включително отпадъчни масла, както и необработени масла.
            
         
               (31)
            
            
               СМЕ, ПМЕ и РME принадлежат изцяло към категорията на метиловите естери на мастни киселини (МЕМК). Терминът „естер“ препраща към трансестерификацията на растителните масла, а именно смесването на маслото с алкохол, при което се получава биодизел, а като страничен продукт — и глицерин. Терминът „метил“ препраща към метанола, който е най-често използваният алкохол в този процес.
            
         
               (32)
            
            
               Биодизелът на основата на СМЕ и този на основата на ПМЕ биха могли да бъдат използвани в чистия им вид, но в общия случай те биват смесвани, било помежду им, било с РME, преди да бъдат използвани в Европейския съюз. Причината за смесването на СМЕ с ПМЕ е, че СМЕ в чистия му вид не отговаря на европейския стандарт EN 14214 по отношение на йодното и цетановото число. Причината за смесването на ПМЕ (и СМЕ) с РМЕ е, че ПМЕ и СМЕ имат по-висока гранична температура на филтруемост през студен филтър (СFРР) от РМЕ и поради това не са подходящи за използване в чистия им вид през зимните месеци в студените райони на Европейския съюз.
            
         
               (33)
            
            
               Смесите на биодизели с минерален дизел в крайна сметка се използват в транспортния сектор като гориво в дизеловите двигатели на пътни превозни средства, като автомобили, камиони, автобуси, а така също и влакове. Биодизелите в чистия им вид или смесени с минерални дизели могат да се използват и като топливно гориво в домашни, търговски или промишлени топливни котли, както и като гориво в генератори за производство на електроенергия.
            
         2.   Сходен продукт
   
   
               (34)
            
            
               Разследването показа, че разглежданият продукт, продуктът, произвеждан и продаван на вътрешния пазар в Аржентина и Индонезия, и продуктът, произвеждан и продаван в Съюза от промишлеността на Съюза, имат сходни основни физически, химически и технически характеристики и употреби. По тази причина временно се приема, че те са сходни по смисъла на член 1, параграф 4 от основния регламент.
            
         3.   Искане за изключване на продукти
   
   
               (35)
            
            
               Един индонезийски производител поиска фракциите на метилови естери да се изключат от обхвата на продукта, предмет на процедурата. Фракционната дестилация на метиловите естери на мастни киселини ги разделя на съставки с различни химически характеристики и с различна крайна употреба. Въпросният производител заяви, че разделените на фракции метилови естери, произвеждани и изнасяни от дружеството за ЕС, не са биодизел и не се използват като гориво, а за други промишлени приложения. Той заяви също така, че суровината, използвана за тези разделени на фракции метилови естери, е кокосово масло или масло от палмови ядки, а не сурово палмово масло, което обикновено се използва за производство на биодизел в Индонезия.
            
         
               (36)
            
            
               Фракциите на метилови естери спадат към описанието на разглеждания продукт, тъй като те си остават метилови естери на мастни киселини и са произведени от суровини, които се използват за производството на биодизел. Въпреки че сами по себе си те не отговарят на европейския стандарт (EN 14214), те могат да се смесват с други биодизели с цел създаването на смес, която да отговаря на този стандарт. Абсолютно същото съждение е приложимо и за биодизела на основата на палмов метилов естер, който сам по себе си не отговаря на европейския стандарт без смесване. Ето защо този аргумент се отхвърля.
            
         
               (37)
            
            
               Един европейски вносител на метилови естери на мастни киселини на основата на масло от палмови ядки с произход от Индонезия поиска да се ползва с митнически облекчения като краен потребител на своя внос, който не е бил предназначен за използване като гориво, а за преработка в ненаситен мастен алкохол.
            
         
               (38)
            
            
               Митническите облекчения, свързани с крайната употреба, са режим, който се прилага от националните митнически администрации и при който митата, платими при вноса, са предмет на облекчения въз основа на крайната удостоверена употреба на внасяните суровини. Режимът е уреден с разпоредбите за прилагане на Митническия кодекс на Общността (6).
            
         
               (39)
            
            
               Това искане ще бъде разгледано на окончателния етап от разследването, след като Комисията получи становищата на заинтересованите страни за това доколко целесъобразно е едно такова искане, що се отнася до вноса на метилови естери на мастни киселини на основата на масло от палмови ядки, непредназначени да бъдат използвани като гориво. Тези становища следва да дадат отговор на въпроса дали подобно облекчение би могло да се използва за заобикаляне на евентуалните окончателни мита, ако бъдат наложени такива, и за въздействието върху вноса на биодизел, непредназначен за използване като гориво, от държави, които вече са обект на мерки.
            
         В.   ДЪМПИНГ
   
   1.   Аржентина
   
   1.1.   Нормална стойност
   
   
               (40)
            
            
               Комисията първоначално провери, по отношение на всеки включен в извадката производител износител, дали общият обем на продажбите на вътрешния пазар на сходния продукт на независими клиенти в Аржентина е бил представителен, т.е. дали общият обем на тези продажби е представлявал поне 5 % от общия обем на експортните продажби на разглеждания продукт за Съюза през РП в съответствие с член 2, параграф 2 от основния регламент. Комисията установи, че при всяко включено в извадката дружество или група от дружества, общият обем на тези продажби е представлявал поне 5 % от общия обем на експортните продажби за Съюза пред РП.
            
         
               (41)
            
            
               След това Комисията определи, по отношение на всяко включено в извадката дружество или група от дружества, видовете на продукта, продавани на вътрешния пазар, които са еднакви или сравними с видовете, които се продават за износ за Съюза.
            
         
               (42)
            
            
               За всеки вид на продукта, продаван от отделните включени в извадката дружества или групи от дружества на техния вътрешен пазар и счетен за идентичен или сравним с вида на продукта, продаван за износ в Съюза, бе преценено дали продажбите на вътрешния пазар са достатъчно представителни за целите на член 2, параграф 2 от основния регламент. Продажбите на вътрешния пазар на даден вид на продукта бяха сметнати за достатъчно представителни в случаите, когато общият обем на продажбите на този вид на продукта на независими клиенти на вътрешния пазар през РП съставлява най-малко 5 % от общия обем на продажбите за износ в Съюза на съпоставимия вид на продукта.
            
         
               (43)
            
            
               Впоследствие Комисията провери за всяко включено в извадката дружество или група от дружества дали продажбите на сходния продукт на вътрешния пазар са направени при обичайни търговски условия съгласно член 2, параграф 4 от основния регламент. Това бе направено, като за всеки вид на продукта беше установен делът на продажбите с печалба на независими клиенти на вътрешния пазар през РП.
            
         
               (44)
            
            
               Разследването показа, че аржентинският пазар е силно регулиран от държавата. Смесването на изкопаем дизел с биодизел е задължително в Аржентина (7-процентно съдържание на биодизел през РП). Необходимото общо количество биодизел, за да се отговори на това изискване за смесите, е разпределено под формата на квоти между определен брой аржентински производители на биодизел. Нефтените компании са длъжни да закупуват биодизел именно от тези произвеждащи биодизел аржентински дружества, за да отговорят на изискването за задължително смесване. Цената се определя от държавата и се публикува от аржентинското Министерство на енергетиката. През РП тази държавно определена референтна цена е изчислена по сложна формула, която отчита производствени разходи (суровини, транспортни и други разходи) и осигурява реализирането на определена печалба. Параметрите, използвани при определянето на референтната цена, са установени на основата на разчетните разходи на най-неефективния производител, намираш се в най-отдалечения район на тази държава, което е довело до значителна рентабилност за аржентинските производители.
            
         
               (45)
            
            
               При тези условия продажбите на вътрешния пазар не бяха сметнати за осъществявани при обичайни търговски условия, а нормалната стойност на сходния продукт трябваше да бъде временно конструирана в съответствие с член 2, параграфи 3 и 6 от основния регламент посредством добавяне към собствените производствени разходи на дружеството през разследвания период на извършените разходи за реализация, общи и административни разходи („РОА“), както и на разумен марж на печалбата. Жалбоподателите изтъкнаха, че системата от диференцирани експортни данъчни ставки в Аржентина понижава цената на соевите зърна и соевото масло и по този начин изкривява разходите на производителите на биодизел. На този етап Комисията не разполага с достатъчно информация, за да вземе решение относно това, кой би бил най-подходящият отговор на това твърдение. Въпросът за това дали разходите достоверно отразяват разходите, свързвани с производството на разглеждания продукт, ще бъде допълнително разгледан на етапа на окончателните мерки, както и в хода на текущото разследване на субсидирането.
            
         
               (46)
            
            
               Предвид преобладаващите пазарни условия, описани в съображение 44 по-горе, Комисията счита, че размерът на печалбата не може да се основава на действителните данни за включените в извадката дружества. Поради това размерът на печалбата, използван при конструирането на нормалната стойност, бе установен в съответствие с разпоредбата на член 2, параграф 6, буква в) от основния регламент на основата на разумния размер на печалбата, която би могла да постигне една новосъздадена и иновативна капиталоемка промишленост от този вид при нормални условия на конкуренция в рамките на свободен и отворен пазар, а именно 15 % на основата на оборота.
            
         1.2.   Експортна цена
   
   
               (47)
            
            
               Включените в извадката производители износители са изнасяли за Съюза било директно за несвързани клиенти, било чрез свързани дружества.
            
         
               (48)
            
            
               Когато разглежданият продукт е бил директно изнасян за независими клиенти в Съюза, експортната цена беше определена в съответствие с член 2, параграф 8 от основния регламент въз основа на действително платените или платими цени за разглеждания продукт.
            
         
               (49)
            
            
               Когато експортните продажби за Съюза са били извършвани чрез свързани търговски дружества, находящи се на територията на Съюза, експортната цена беше определена в съответствие с член 2, параграф 9 от основния регламент въз основа на цената, на която внесеният продукт е бил за първи път препродаден на независими клиенти в Съюза. В тези случаи бяха извършени корекции по отношение на всички разходи, направени между вноса и препродажбата, и за реализиране на печалба. За целите на това изчисление беше счетено за разумно ниво на печалбата от 5 % въз основа на оборота.
            
         1.3.   Сравнение
   
   
               (50)
            
            
               Нормалната стойност и експортната цена на включените в извадката производители износители бяха сравнени на база франко завода.
            
         
               (51)
            
            
               За да се гарантира обективно сравнение между нормалната стойност и експортната цена, надлежно бяха отчетени под формата на корекции разликите, които засягат цените и тяхната сравнимост, в съответствие с член 2, параграф 10 от основния регламент.
            
         
               (52)
            
            
               Въз основа на това бяха направени корекции за разходи за транспорт, навло и застраховки, обработка, товарене и допълнителни разходи, износни мита и комисиони във всички случаи, в които беше установено, че се отразяват върху сравнимостта на цените.
            
         
               (53)
            
            
               В случаите, когато експортните продажби за Съюза са били реализирани чрез свързани търговски дружества, находящи се извън Съюза, Комисията проучи въпроса дали тези свързани търговци следва да бъдат разглеждани като отдел за експортни продажби на този производител износител или като агент, работещ на базата на комисиона.
            
         
               (54)
            
            
               Едно търговско дружество беше тясно свързано с производителя износител и изцяло контролирано от него, нямаше никакви правомощия да договаря, нито да влияе върху цените или условията на доставка, и търгуваше изключително с продукти, произведени от производителя износител в Аржентина. Поради това то беше счетено за отдел за експортни продажби на този производител износител и не бе направена корекция за комисионите. При едно търговско дружество, находящо се извън ЕС, беше установено, че има по-свободни връзки с производителя износител в Аржентина, не е под негов контрол и търгува с определен брой други продукти, произведени от други производители. В този случай беше счетено, че търговското дружество упражнява функции, подобни на тези на търговец, работещ на базата на комисиона. Вследствие на това експортните продажни цени бяха коригирани в съответствие с член 2, параграф 10, буква и) от основния регламент, за да се вземе предвид условната надценка, получена от търговеца.
            
         
               (55)
            
            
               Действителната разлика между продажните цени, определени от производителя износител в Аржентина за свързания търговец, и продажните цени, определени от свързаните търговци за първия независим клиент в ЕС, не беше използвана при изчисляването на корекцията. Корекцията беше изчислена на основата на разходите за реализация, общите и административните разходи на свързания търговец, както и на разумен размер на печалбата. Действителната печалба на дружеството не беше счетена за достоверна, предвид характера на връзката между дружествата.
            
         1.4.   Дъмпингов марж
   
   
               (56)
            
            
               По отношение на включените в извадката производители износители среднопретеглената нормална стойност за всеки вид на сходния продукт беше сравнена със среднопретеглената експортна цена, в съответствие с предвиденото в член 2, параграфи 11 и 12 от основния регламент.
            
         
               (57)
            
            
               Среднопретегленият дъмпингов марж за оказалите съдействие производители износители, които не са включени в извадката, беше изчислен в съответствие с разпоредбите на член 9, параграф 6 от основния регламент. Този марж беше изчислен въз основа на маржовете, установени за тримата включени в извадката производители износители.
            
         
               (58)
            
            
               По отношение на всички други производители износители в Аржентина дъмпинговият марж беше определен въз основа на наличните факти, в съответствие с член 18 от основния регламент. За целта най-напред беше установена степента на съдействие, като обемът на износа за Съюза, посочен от оказалите съдействие производители износители, беше сравнен със съответните статистически данни на Евростат за вноса. Тъй като нивото на съдействие беше много високо при 100 % от общия износ за Съюза през РП, остатъчният дъмпингов марж, приложим за всички други производители износители в Аржентина, беше определен на ниво, съответстващо на нивото, установено за включения в извадката оказал съдействие производител износител с най-високия дъмпингов марж.
            
         
               (59)
            
            
               Установените по този начин временни дъмпингови маржове, изразени като процент от цената CIF на границата на Съюза, без платено мито, са, както следва:
               
                  
                     Дъмпингов марж
                  
               
               
                           Дружество
                        
                        
                           Временен дъмпингов марж
                        
                     
                           Louis Dreyfus Commodities S.A.
                        
                        
                           7,2 %
                        
                     
                           Група „Renova“ (Molinos Rio de la Plata S.A., Oleaginosa Moreno Hermanos S.A.F.I.C.I. y A. и Vicentin S.A.I.C.)
                        
                        
                           6,8 %
                        
                     
                           Група „T6“ (Aceitera General Deheza S.A., Bunge Argentina S.A.)
                        
                        
                           10,6 %
                        
                     
                           Други оказали съдействие дружества
                        
                        
                           7,9 %
                        
                     
                           Всички останали дружества
                        
                        
                           10,6 %
                        
                     
         2.   Индонезия
   
   2.1.   Нормална стойност
   
   
               (60)
            
            
               Комисията първоначално провери, по отношение на всеки включен в извадката производител износител, дали общият обем на продажбите на вътрешния пазар на сходния продукт на независими клиенти в Индонезия е бил представителен, т.е. дали общият обем на тези продажби е представлявал поне 5 % от общия обем на експортните продажби на разглеждания продукт за Съюза през РП в съответствие с член 2, параграф 2 от основния регламент. Комисията установи, че, с изключение на двама износители производители, продажбите на вътрешния пазар не са представителни.
            
         
               (61)
            
            
               По отношение на производителите износители с всеобща представителност Комисията впоследствие определи видовете на продукта, продавани на вътрешния пазар, които са еднакви или сравними с видовете, които се продават за износ за Съюза.
            
         
               (62)
            
            
               При тези идентични или сравними видове на продукта беше проверено дали продажбите на вътрешния пазар са достатъчно представителни за целите на член 2, параграф 2 от основния регламент. Продажбите на вътрешния пазар на определен вид на продукта бяха сметнати за достатъчно представителни, когато общият обем на продажбите на този вид на продукта от производителите износители на вътрешния пазар на независими клиенти през РП е представлявал най-малко 5 % от общия обем на продажбите на сравнимия вид на продукта, изнасян за Съюза. Що се отнася до производителите износители с глобална представителност, не бяха установени представителни продажби, нито каквито и да било продажби на вътрешния пазар на изнасяния вид на продукта.
            
         
               (63)
            
            
               Поради това за всички производители износители нормалната стойност на сходния продукт бе временно конструирана в съответствие с член 2, параграфи 3 и 6 от основния регламент посредством добавяне към собствените производствени разходи на дружеството през разследвания период на извършените разходи за реализация, общи и административни разходи („РОА“), както и на разумен марж на печалбата. Жалбоподателите изтъкнаха, че системата от диференцирани експортни данъчни ставки в Индонезия понижава цената на палмовото масло и по този начин изкривява разходите на производителите на биодизел. На този етап Комисията не разполага с достатъчно информация, за да вземе решение относно това, кой би бил най-подходящият отговор на това твърдение. Въпросът за това дали разходите достоверно отразяват разходите, свързвани с производството на разглеждания продукт, ще бъде допълнително разгледан на етапа на окончателните мерки, както и в хода на текущото разследване на субсидирането.
            
         
               (64)
            
            
               Разследването показа, че индонезийският вътрешен пазар на биодизел е силно регулиран от държавата. Изцяло държавното нефто- и газодобивно дружество Pertamina далеч изпреварва по мащабите на своята дейност останалите дружества, присъстващи на вътрешния пазар (повече от 90 % от закупуваните количества биодизел на вътрешния пазар от включените в извадката производители). Pertamina е задължена от държавата да смесва с изкопаеми горива биогоривата, предназначени за продажба в нейните газостанции. Ежемесечно индонезийското Министерство на търговията по административен път фиксира т.нар. „цена HPE“ (наречена още „еталонна експортна цена“), използвана при изчисляването на месечното ниво на износните мита. Pertamina закупува биодизел по цената HPE, определена от индонезийското правителство.
            
         
               (65)
            
            
               При тези условия нямаше как размерът на печалбата да се основава на действителните данни, подадени от дружествата, включени в извадката, поради това че продажбите на вътрешния пазар не бяха сметнати за осъществени при обичайни търговски условия. Поради това размерът на печалбата, използван при конструирането на нормалната стойност, бе установен в съответствие с разпоредбата на член 2, параграф 6, буква в) от основния регламент на основата на разумния размер на печалбата, която би могла да постигне една новосъздадена и иновативна капиталоемка промишленост от този вид при нормални условия на конкуренция в рамките на свободен и отворен пазар, а именно 15 % на основата на оборота.
            
         2.2.   Експортна цена
   
   
               (66)
            
            
               Включените в извадката производители износители са изнасяли за Съюза било директно за несвързани клиенти, било чрез свързани дружества.
            
         
               (67)
            
            
               Когато разглежданият продукт е бил директно изнасян за независими клиенти в Съюза, експортната цена беше определена в съответствие с член 2, параграф 8 от основния регламент въз основа на действително платените или платими цени за разглеждания продукт.
            
         
               (68)
            
            
               Когато експортните продажби за Съюза са били извършвани чрез свързани търговски дружества, находящи се на територията на Съюза, експортната цена беше определена в съответствие с член 2, параграф 9 от основния регламент въз основа на цената, на която внесеният продукт е бил за първи път препродаден на независими клиенти в Съюза. В тези случаи бяха извършени корекции по отношение на всички разходи, направени между вноса и препродажбата, като беше счетено за разумно ниво на печалбата от 5 % въз основа на оборота.
            
         
               (69)
            
            
               Допълнителните суми, фактурирани на клиентите в една държава членка, които след покупката на биодизел желаеха да се възползват от предвиденото в действащата нормативна уредба „двойно отчитане“ на биодизела (7), не бяха счетени за част от експортната цена. Тези допълнителни суми не са свързани с разглеждания продукт сам по себе си, а по-скоро с предоставянето на документи от свързания вносител, за да получи държавен сертификат, който да даде възможност на клиента на вносителя да изпълни необходимите условия за смесване само на половината биодизел (като се има предвид, че този биодизел може да бъде отчетен „двойно“).
            
         2.3.   Сравнение
   
   
               (70)
            
            
               Нормалната стойност и експортната цена на включените в извадката производители износители бяха сравнени на база франко завода.
            
         
               (71)
            
            
               За да се гарантира обективно сравнение между нормалната стойност и експортната цена, надлежно бяха отчетени под формата на корекции разликите, които засягат цените и тяхната сравнимост, в съответствие с член 2, параграф 10 от основния регламент.
            
         
               (72)
            
            
               Въз основа на това бяха направени корекции за разходи за транспорт, навло и застраховки, обработка, товарене и допълнителни разходи, разходи за кредити, износни мита, разноски за експертни становища, банкови такси и комисиони във всички случаи, в които беше установено, че се отразяват върху сравнимостта на цените.
            
         
               (73)
            
            
               В случаите, когато експортните продажби за Съюза са били реализирани чрез свързани търговски дружества, находящи се извън Съюза, Комисията проучи въпроса дали тези свързани търговци следва да бъдат разглеждани като отдел за експортни продажби на този производител износител или като агент, работещ на базата на комисиона.
            
         
               (74)
            
            
               За едно дружество или група от дружества бе установено, че е сключило(а) договор със свързано търговско дружество за търговия, наред с други неща, с биодизел срещу комисиона. В този случай беше счетено, че свързаният търговец следва да се третира като агент, работещ на базата на комисиона и поради това експортните продажни цени бяха коригирани в съответствие с член 2, параграф 10, буква и) от основния регламент, за да се вземе предвид надценката, получена от търговеца.
            
         
               (75)
            
            
               При един производител износител разглежданият продукт (ПМЕ) е бил смесен с РМЕ, преди да бъде продаден на първия независим клиент. Поради това, в съответствие с член 2, параграф 10, буква а) беше направена корекция, за да се отчетат различията във физическите характеристики на разглеждания продукт.
            
         2.4.   Дъмпингов марж
   
   
               (76)
            
            
               По отношение на включените в извадката производители износители среднопретеглената нормална стойност за всеки вид на сходния продукт беше сравнена със среднопретеглената експортна цена, в съответствие с предвиденото в член 2, параграфи 11 и 12 от основния регламент.
            
         
               (77)
            
            
               Среднопретегленият дъмпингов марж за оказалите съдействие производители износители, които не са включени в извадката, беше изчислен в съответствие с разпоредбите на член 9, параграф 6 от основния регламент. Този марж беше изчислен въз основа на маржовете, установени за включените в извадката производители износители, като не беше взет под внимание маржът на производителя износител с нулев дъмпингов марж.
            
         
               (78)
            
            
               По отношение на всички други производители износители в Индонезия дъмпинговият марж беше определен въз основа на наличните факти в съответствие с член 18 от основния регламент. За целта най-напред беше установена степента на съдействие, като обемът на износа за Съюза, посочен от оказалите съдействие производители износители, беше сравнен със съответните статистически данни на Евростат за вноса. Тъй като нивото на съдействие беше много високо при 99 % от общия износ за Съюза през РП, остатъчният дъмпингов марж, приложим за всички други производители износители в Индонезия, беше определен на ниво, съответстващо на нивото, установено за включения в извадката оказал съдействие производител износител с най-високия дъмпингов марж.
            
         
               (79)
            
            
               Установените по този начин временни дъмпингови маржове, изразени като процент от цената CIF на границата на Съюза, без платено мито, са, както следва:
               
                  
                     Дъмпингов марж
                  
               
               
                           Дружество
                        
                        
                           Временен дъмпингов марж
                        
                     
                           PT. Ciliandra Perkasa
                        
                        
                           0,0 %
                        
                     
                           PT. Musim Mas
                        
                        
                           2,8 %
                        
                     
                           PT. Pelita Agung Agrindustri
                        
                        
                           5,3 %
                        
                     
                           PT. Wilmar Bioenergi Indonesia
                        
                        
                           9,6 %
                        
                     
                           PT. Wilmar Nabati Indonesia
                        
                        
                           9,6 %
                        
                     
                           Други оказали съдействие дружества
                        
                        
                           6,5 %
                        
                     
                           Всички останали дружества
                        
                        
                           9,6 %
                        
                     
         Г.   ВРЕДА
   
   1.   Определение за промишленост на Съюза и за производство на Съюза
   
   
               (80)
            
            
               Сходният продукт се произвежда от 254 производителя от Съюза. Те представляват промишлеността на Съюза по смисъла на член 4, параграф 1 от основния регламент и ще се наричат по-долу „промишлеността на Съюза“.
            
         
               (81)
            
            
               Получени бяха твърдения, че значителен брой от крупните производители от Съюза са свързани с износители в Аржентина и/или внасят биодизел от Аржентина, и поради това следва да се изключат от определението за промишленост на Съюза.
            
         
               (82)
            
            
               След разследване, три дружества бяха изключени от определението за промишленост на Съюза поради зависимостта им от вноса с произход от засегнатите държави, когато вносът достигна съответно 63 %, 85 % и 71 % от собственото им производство през РП. Други две дружества бяха изключени, тъй като не са произвеждали биодизел през разследвания период. Данни от тези дружества изобщо не бяха използвани в разделите по-долу. Беше направено временното заключение, че не са налице основания за изключването на които и да било други производители от Съюза от определението за промишленост на Съюза.
            
         
               (83)
            
            
               За установяване на общия обем на производството в Съюза през РП беше използвана цялата налична информация за промишлеността на Съюза, включително предоставената в жалбата информация и събраните от Комисията данни от производителите в Съюза преди започването на разследването и след това. Въз основа на тази информация бе установено, че общият обем на производството на Съюза е бил около 9 052 871 тона през РП. Както е посочено по-горе, в извадката бяха включени осем производители от Съюза, което представлява 27 % от общия обем на производството на сходния продукт в Съюза.
            
         2.   Потребление на Съюза
   
   
      Таблица 1
   
   
               Потребление на Съюза
            
            
               2009 г.
            
            
               2010 г.
            
            
               2011 г.
            
            
               РП
            
         
               В тонове
            
            
               11 165 831
            
            
               11 538 511
            
            
               11 159 706
            
            
               11 728 400
            
         
               
                  Индекс 2009 г. = 100
               
            
            
               
                  100
               
            
            
               
                  103
               
            
            
               
                  100
               
            
            
               
                  105
               
            
         
               
                           
                              Източник:
                           
                        
                        
                           Евростат, данни от промишлеността на Съюза
                        
                     
         
               (84)
            
            
               Потреблението в Съюза беше установено на базата на обема на общото производство на Съюза на пазара на Съюза на всички производители от Съюза, минус изнесените от тях количества, плюс вноса от Аржентина и Индонезия и вноса от други трети държави.
            
         
               (85)
            
            
               Обемът на вноса от Аржентина и Индонезия беше получен от данните на Евростат за различните кодове по КН, в които е бил класиран продуктът.
            
         
               (86)
            
            
               Въз основа на гореизложеното, потреблението на биодизел в Съюза се е увеличило с 5 % между 2009 г. и края на РП.
            
         3.   Кумулативна оценка на въздействието на вноса от засегнатите държави
   
   
               (87)
            
            
               В съответствие с предвиденото в член 3, параграф 4 от основния регламент, въздействието на вноса от двете държави може бъде оценено кумулативно, само ако са изпълнени две условия.
            
         
               (88)
            
            
               Първото условие е дъмпинговият марж по отношение на вноса от двете държави да е по-висок от маржа de minimis и обемът на този внос да не е несъществен. Дъмпинговият марж, определен във връзка с вноса от Аржентина и Индонезия, е надвишавал прага de minimis, определен в член 9, параграф 3 от основния регламент, а обемът на вноса от всяка от засегнатите държави не е бил несъществен по смисъла на член 5, параграф 7 от основния регламент, като пазарният дял през РП е от 10,8 % и 8,5 % съответно.
            
         
               (89)
            
            
               Второто условие е внесените продукти да са в конкуренция както помежду си, така и със сходния продукт на Съюза. Биодизелът, внесен от Аржентина и Индонезия, се смесва с минерален дизел от същите търговски дружества и се продава на клиенти в целия Съюз в пряка конкуренция с биодизела, произведен от промишлеността на Съюза.
            
         
               (90)
            
            
               С оглед на гореизложеното, беше направено временно заключение, че са изпълнени всички критерии по член 3, параграф 4 от основния регламент и че вносът с произход от Аржентина и Индонезия следва да се разглежда кумулативно за целите на анализа на вредата.
            
         4.   Обем и пазарен дял на вноса от засегнатите държави
   
   
      Таблица 2
   
   
                
            
            
               2009 г.
            
            
               2010 г.
            
            
               2011 г.
            
            
               РП
            
         
               Внос от Аржентина
            
         
               Тонове
            
            
               853 589
            
            
               1 179 285
            
            
               1 422 142
            
            
               1 263 230
            
         
               
                  Индекс 2009 г. = 100
               
            
            
               
                  100
               
            
            
               
                  138
               
            
            
               
                  167
               
            
            
               
                  148
               
            
         
               Пазарен дял
            
            
               7,6 %
            
            
               10,2 %
            
            
               12,7 %
            
            
               10,8 %
            
         
               
                  Индекс 2009 г. = 100
               
            
            
               
                  100
               
            
            
               
                  135
               
            
            
               
                  167
               
            
            
               
                  141
               
            
         
               Внос от Индонезия
            
         
               Тонове
            
            
               157 915
            
            
               495 169
            
            
               1 087 518
            
            
               995 663
            
         
               
                  Индекс 2009 г. = 100
               
            
            
               
                  100
               
            
            
               
                  314
               
            
            
               
                  689
               
            
            
               
                  631
               
            
         
               Пазарен дял
            
            
               1,4 %
            
            
               4,3 %
            
            
               9,7 %
            
            
               8,5 %
            
         
               
                  Индекс 2009 г. = 100
               
            
            
               
                  100
               
            
            
               
                  303
               
            
            
               
                  689
               
            
            
               
                  600
               
            
         
                
            
            
                
            
            
                
            
            
                
            
            
                
            
         
               Общ пазарен дял
            
            
               9,1 %
            
            
               14,5 %
            
            
               22,5 %
            
            
               19,3 %
            
         
               
                  Индекс 2009 г. = 100
               
            
            
               
                  100
               
            
            
               
                  160
               
            
            
               
                  248
               
            
            
               
                  213
               
            
         
               
                           
                              Източник:
                           
                        
                        
                           Евростат
                        
                     
         
               (91)
            
            
               Обемът на вноса от Аржентина и Индонезия се е увеличил значително от 2009 г. до РП, като вносът, произхождащ от Индонезия, нараства с по-бързи темпове от вноса с произход от Аржентина. Пазарният дял се е увеличил от 9,1 % на 19,3 % през същия период.
            
         5.   Цени на вноса от засегнатите държави и подбиване на цените
   
   5.1.   Динамика на цените
   
   
      Таблица 3
   
   
               Цена на вноса (в EUR/тон)
            
            
               2009 г.
            
            
               2010 г.
            
            
               2011 г.
            
            
               РП
            
         
               Аржентина
            
            
               629
            
            
               730
            
            
               964
            
            
               967
            
         
               
                  Индекс 2009 г. = 100
               
            
            
               
                  100
               
            
            
               
                  116
               
            
            
               
                  153
               
            
            
               
                  154
               
            
         
               Индонезия
            
            
               597
            
            
               725
            
            
               864
            
            
               863
            
         
               
                  Индекс 2009 г. = 100
               
            
            
               
                  100
               
            
            
               
                  121
               
            
            
               
                  145
               
            
            
               
                  145
               
            
         
               Общо
            
            
               624
            
            
               728
            
            
               920
            
            
               921
            
         
               
                  Индекс 2009 г. = 100
               
            
            
               
                  100
               
            
            
               
                  117
               
            
            
               
                  147
               
            
            
               
                  148
               
            
         
               
                           
                              Източник:
                           
                        
                        
                           Евростат
                        
                     
         
               (92)
            
            
               Въпреки че вносните цени са се повишили през разглеждания период, по-специално между 2010 и 2011 година, цените на биодизела както от Аржентина, така и от Индонезия останаха по-ниски от цените на промишлеността на Съюза през разглеждания период.
            
         5.2.   Подбиване на цените
   
   
               (93)
            
            
               С цел определяне на подбиването на цените през РП, коригираните на ниво франко завода и фактурирани на несвързани клиенти на пазара на Съюза среднопретеглени продажни цени на включените в извадката производители от Съюза бяха сравнени със съответните среднопретеглени цени на вноса от включените в извадката аржентински и индонезийски производители към първия независим клиент на пазара на Съюза, установени на база CIF и съответно коригирани с действащите мита и разходите, последващи вноса.
            
         
               (94)
            
            
               Направено бе сравнение между СМЕ от Аржентина и ПМЕ от Индонезия и продукта, произвеждан и продаван на пазара на Съюза, като за негова основа бе използвана граничната температура на филтруемост през студен филтър (СFРР), т.е. температурата, при която биодизелът се превръща обратно в мазнина и не може да се използва като гориво.
            
         
               (95)
            
            
               Всички продажби от Аржентина в ЕС са били при СFРР от 0 °С. Поради това тези продажби бяха сравнени с продажбите на производителите от Съюза на биодизел при CFPP от 0 °С.
            
         
               (96)
            
            
               Всички продажби от Индонезия в ЕС са били при CFPP от 13 °С. Предвид твърде малкия обем на продажбите на производителите от Съюза при тази CFPP — понеже ПМЕ от Индонезия почти винаги се смесва с друг вид биодизел от други източници, преди да бъде продаден на първия независим клиент, — прибягването до пряко сравнение не беше счетено за разумно. Поради това експортната цена на ПМЕ от Индонезия при CFPP от 13 °С беше коригирана нагоре до цена при CFPP от 0 °С, въз основа на ценовите различия на пазара на Съюза между продажбите на ПМЕ при CFPP от 13 °С, произвеждан от промишлеността на Съюза, и средната цена на биодизела при CFPP от 0 °С.
            
         
               (97)
            
            
               Въз основа на описаната по-горе методология разликата между цените на продуктите от Аржентина и Индонезия и цените в Съюза, изразена като процент от среднопретеглената цена франко завода на промишлеността на Съюза, т.е. маржът на подбиване на цените, варира в диапазона от 2,5 до 9,1 %.
            
         6.   Икономическо състояние на промишлеността на Съюза
   
   
               (98)
            
            
               В съответствие с член 3, параграф 5 от основния регламент изследването на въздействието на дъмпинговия внос върху промишлеността на Съюза включваше оценка на всички икономически показатели, определени за промишлеността на Съюза през анализирания период.
            
         
               (99)
            
            
               Както бе споменато по-горе, с оглед анализа на евентуалната вреда, понесена от промишлеността на Съюза, бяха използвани проверените данни за включените в извадка производители от Съюза.
            
         
               (100)
            
            
               За целите на анализа на вредата Комисията правеше разграничение между макроикономическите и микроикономическите показатели за вреда. Комисията анализира макроикономическите показатели за разглеждания период въз основа на предоставените от промишлеността на Съюза данни, отнасящи се до всички производители от Съюза. Комисията анализира микроикономическите показатели въз основа на проверените данни, събрани от нея от включените в извадката производители от Съюза.
            
         
               (101)
            
            
               Следните макроикономически показатели бяха оценени въз основа на информация, свързана с всички производители на биодизел в Съюза: производство, производствен капацитет, натоварване на мощностите, обем на продажбите, пазарен дял, растеж, заетост, производителност, размер на дъмпинговия марж и възстановяване от въздействието на предишен дъмпинг.
            
         
               (102)
            
            
               Следните микроикономически показатели бяха оценени въз основа на информацията за включените в извадката производители на биодизел в Съюза: средни цени за единица продукция, разходи за единица продукция, разходи за труд, стокови запаси, рентабилност, паричен поток, инвестиции, възвръщаемост на инвестициите и способност за привличане на капитали.
            
         7.   Макроикономически показатели
   
   7.1.   Производствен капацитет, производство и натоварване на мощностите
   
   
      Таблица 4
   
   
                
            
            
               2009 г.
            
            
               2010 г.
            
            
               2011 г.
            
            
               РП
            
         
               Производствен капацитет (в тонове)
            
            
               20 359 000
            
            
               21 304 000
            
            
               21 517 000
            
            
               22 227 500
            
         
               
                  Индекс 2009 г. = 100
               
            
            
               
                  100
               
            
            
               
                  105
               
            
            
               
                  106
               
            
            
               
                  109
               
            
         
               Производствен обем (в тонове)
            
            
               8 745 693
            
            
               9 367 183
            
            
               8 536 884
            
            
               9 052 871
            
         
               
                  Индекс 2009 г. = 100
               
            
            
               
                  100
               
            
            
               
                  107
               
            
            
               
                  98
               
            
            
               
                  104
               
            
         
               Натоварване на мощностите
            
            
               43 %
            
            
               44 %
            
            
               40 %
            
            
               41 %
            
         
               
                  Индекс 2009 г. = 100
               
            
            
               
                  100
               
            
            
               
                  102
               
            
            
               
                  92
               
            
            
               
                  95
               
            
         
               
                           
                              Източник:
                           
                        
                        
                           Данни, предоставени от промишлеността на Съюза
                        
                     
         
               (103)
            
            
               Производството на промишлеността на Съюза се е увеличило през разглеждания период, успоредно с потреблението. Равнището на капацитета се е запазило сравнително стабилно по-специално между 2010 г. и РП. Поради това натоварването на мощностите е останало на ниско ниво през целия период. Промишлеността на Съюза не е била в състояние да усвои вече изградените мощности, нито да се възползва в каквато и да било степен от разширените мощности през разглеждания период в очакване на евентуалното въздействие от налагането на мерки срещу САЩ, или от предвиденото въвеждане на системи от квоти и разширяването на правомощията от някои държави членки.
            
         7.2.   Обем на продажбите и пазарен дял
   
   
      Таблица 5
   
   
                
            
            
               2009 г.
            
            
               2010 г.
            
            
               2011 г.
            
            
               РП
            
         
               Обем на продажбите (в тонове)
            
            
               9 454 786
            
            
               9 607 731
            
            
               8 488 073
            
            
               9 294 137
            
         
               
                  Индекс 2009 г. = 100
               
            
            
               
                  100
               
            
            
               
                  102
               
            
            
               
                  90
               
            
            
               
                  98
               
            
         
               Пазарен дял
            
            
               84,7 %
            
            
               83,3 %
            
            
               76,1 %
            
            
               79,2 %
            
         
               
                  Индекс 2009 г. = 100
               
            
            
               
                  100
               
            
            
               
                  98
               
            
            
               
                  90
               
            
            
               
                  94
               
            
         
               
                           
                              Източник:
                           
                        
                        
                           Данни, предоставени от промишлеността на Съюза
                        
                     
         
               (104)
            
            
               Обемът на продажбите към несвързани дружества в Съюза е останал по-скоро стабилен през този период. Предвид слабото увеличение на потреблението през този период, тази стабилност на обема на продажбите е довела до намаляване на пазарния дял (намаление с 5,5 процентни пункта), в полза на вноса от разглежданите държави.
            
         7.3.   Растеж
   
   
               (105)
            
            
               Ръстът при промишлеността на Съюза намира отражение в нейните показатели за обема, като производство, продажби, и особено в пазарния ѝ дял. Въпреки нарастването на потреблението през анализирания период, пазарният дял на производителите от Съюза не се е увеличил успоредно с потреблението. През този период пазарният дял на промишлеността на Съюза е намалявал, докато обемът на вноса е растял. През същия период вносът от Индонезия и Аржентина е успял да увеличи с 10 процентни пункта пазарния си дял. Обстоятелството, че промишлеността на Съюза не е могла в пълна степен да се възползва от разрастването на пазара, като цяло е оказало отрицателно въздействие върху икономическото ѝ състояние.
            
         7.4.   Заетост и производителност
   
   
      Таблица 6
   
   
                
            
            
               2009 г.
            
            
               2010 г.
            
            
               2011 г.
            
            
               РП
            
         
               Заетост — Еквивалент на пълно работно време (ЕПРВ)
            
            
               1 858
            
            
               2 055
            
            
               2 061
            
            
               2 079
            
         
               
                  Индекс 2009 г. = 100
               
            
            
               
                  100
               
            
            
               
                  111
               
            
            
               
                  111
               
            
            
               
                  112
               
            
         
               Производителност (в тонове/ЕПРВ)
            
            
               4 707
            
            
               4 558
            
            
               4 142
            
            
               4 354
            
         
               
                  Индекс 2009 г. = 100
               
            
            
               
                  100
               
            
            
               
                  97
               
            
            
               
                  88
               
            
            
               
                  93
               
            
         
               
                           
                              Източник:
                           
                        
                        
                           Данни, предоставени от промишлеността на Съюза
                        
                     
         
               (106)
            
            
               Тъй като производството на биодизел е капиталоемка промишленост, която не изисква много работна ръка в производствения процес, и предвид обстоятелството, че сегашното производство на биодизел в голямата си част е възложено на подизпълнители, броят на хората, заети в производството, не е голям. Предвид наблюдаваното през периода слабо увеличение на обема на производството, то е съпътствано и от увеличение на заетостта.
            
         
               (107)
            
            
               Поради по-бързите темпове на увеличение на заетостта в сравнение с производството, производителността е намаляла със 7 процентни пункта между 2009 г. и края на РП.
            
         7.5.   Величина на действителния дъмпингов марж и възстановяване от предишен дъмпинг
   
   
               (108)
            
            
               Промишлеността на Съюза понасяше вреда вследствие дъмпинговия внос от САЩ до 2009 г., когато започва разследваният период в рамките на настоящата процедура. Митата, които са в сила по отношение на вноса от САЩ, бяха замислени така, че да осигуряват равнопоставеност, която да позволи на промишлеността на Съюза да бъде в лоялна конкуренция с този внос и да се възстанови от претърпяната вреда.
            
         
               (109)
            
            
               Това очевидно така и не се случи. Промишлеността на Съюза понастоящем носи по-малко приходи отколкото през 2009 г. и е загубила известен пазарен дял, дори от 2009 г. насам, в полза на вноса от Аржентина и Индонезия, които подбиват цените в Съюза. Наблюдава се спад в натоварването на мощностите, независимо от това че потреблението в Съюза се е увеличило. Така и не станахме свидетели на възстановяване от предишния дъмпинг.
            
         
               (110)
            
            
               Дъмпинговите маржове за производителите износители в Аржентина и Индонезия са пояснени по-горе в раздела за дъмпинга. По отношение на един производител износител в Индонезия, чийто внос от Индонезия е с малък обем, не беше установено да е извършвал дъмпинг. Що се отнася до останалите производители износители в Индонезия и всички производители износители в Аржентина обаче беше установено, че извършват дъмпинг по отношение на биодизела на пазара на Съюза. Нещо повече, предвид количествата и цените на дъмпинговия внос от двете засегнати държави, въздействието на действителния дъмпингов марж не може да се смята за незначително.
            
         8.   Микроикономически показатели
   
   8.1.   Средни цени за единица продукция, разходи за единица продукция и разходи за заплати
   
   
      Таблица 7
   
   
                
            
            
               2009 г.
            
            
               2010 г.
            
            
               2011 г.
            
            
               РП
            
         
               Цена за единица продукция (EUR/t)
            
            
               797
            
            
               845
            
            
               1 096
            
            
               1 097
            
         
               
                  Индекс 2009 г. = 100
               
            
            
               
                  100
               
            
            
               
                  106
               
            
            
               
                  137
               
            
            
               
                  138
               
            
         
               Цена за единица продукция (EUR/t)
            
            
               760
            
            
               839
            
            
               1 089
            
            
               1 116
            
         
               
                  Индекс 2009 г. = 100
               
            
            
               
                  100
               
            
            
               
                  110
               
            
            
               
                  143
               
            
            
               
                  147
               
            
         
               Разходи за заплати (в EUR/ЕПРВ)
            
            
               57 391
            
            
               63 490
            
            
               62 141
            
            
               61 004
            
         
               
                  Индекс 2009 г. = 100
               
            
            
               
                  100
               
            
            
               
                  111
               
            
            
               
                  108
               
            
            
               
                  106
               
            
         
               
                           
                              Източник:
                           
                        
                        
                           отговори на въпросника, получени от включените в извадката производители от Съюза
                        
                     
         
               (111)
            
            
               Независимо от факта, че през разглеждания период промишлеността на Съюза е била в състояние да увеличи продажните си цени, поради лошата рапична реколта през 2011 г. производствените разходи са нараснали до такава степен, че не е можело да бъдат покрити от увеличение на продажните цени. Икономически неизгодно е било за промишлеността на Съюза да внася алтернативни суровини от Аржентина и Индонезия поради съществуващите данъчни режими в тези държави и затова тя е била принудена да прибегне до внос на готов биодизел, за да останат разходите ѝ на ниско ниво и по този начин да се намалят общите загуби.
            
         
               (112)
            
            
               В същото време разходите за заплати в дружествата, включени в извадката, са се увеличили през разглеждания период, принуждавайки отново дружествата да намират начини за намаляване на съвкупната им разходна тежест.
            
         8.2.   Стокови запаси
   
   
      Таблица 8
   
   
                
            
            
               2009 г.
            
            
               2010 г.
            
            
               2011 г.
            
            
               РП
            
         
               Стокови запаси (в тонове)
            
            
               74 473
            
            
               87 283
            
            
               90 249
            
            
               103 058
            
         
               
                  Индекс 2009 г. = 100
               
            
            
               
                  100
               
            
            
               
                  117
               
            
            
               
                  121
               
            
            
               
                  138
               
            
         
               
                           
                              Източник:
                           
                        
                        
                           отговори на въпросника, получени от включените в извадката производители от Съюза
                        
                     
         
               (113)
            
            
               През анализирания период стоковите запаси на биодизел са нараснали с около 40 %. Това увеличение на наличностите е наблюдавано през целия анализиран период. Но понеже биодизелът не може да се съхранява в продължение на повече от 6 месеца (средно периодът на съхранение е само около три месеца), данните за стоковите запаси имат само ограничена стойност при оценяването на икономическото състояние на промишлеността на Съюза.
            
         8.3.   Рентабилност, инвестиции, възвръщаемост на инвестициите, паричен поток и способност за привличане на капитали
   
   
      Таблица 9
   
   
                
            
            
               2009 г.
            
            
               2010 г.
            
            
               2011 г.
            
            
               РП
            
         
               Рентабилност
            
            
               3,5 %
            
            
               –0,3 %
            
            
               –0,2 %
            
            
               –2,5 %
            
         
               Инвестиции (в хиляди евро)
            
            
               188 491
            
            
               156 927
            
            
               149 113
            
            
               141 578
            
         
               
                  Индекс 2009 г. = 100
               
            
            
               
                  100
               
            
            
               
                  83
               
            
            
               
                  79
               
            
            
               
                  75
               
            
         
               Възвръщаемост на инвестициите
            
            
               19 %
            
            
               –2 %
            
            
               –2 %
            
            
               –24 %
            
         
               Паричен поток (в хиляди евро)
            
            
               244 001
            
            
               –48 649
            
            
               21 241
            
            
               23 984
            
         
               
                  Индекс 2009 г. = 100
               
            
            
               
                  100
               
            
            
               
                  –20
               
            
            
               
                  9
               
            
            
               
                  10
               
            
         
               
                           
                              Източник:
                           
                        
                        
                           отговори на въпросника, получени от включените в извадката производители от Съюза
                        
                     
         
               (114)
            
            
               Рентабилността за включените в извадката производители от Съюза беше установена чрез изразяване на чистата печалба, преди облагането с данъци, от продажбите на сходния продукт на пазара на Съюза като процент от оборота на тези продажби. През анализирания период рентабилността за включените в извадката производители от Съюза е намаляла значително от 3,5 % на – 2,5 %.
            
         
               (115)
            
            
               Нивото на инвестициите в производството на биодизел, направени от включените в извадката производители от Съюза, е намаляло през периода, което показва, че макар включените в извадката производители все още да са били в състояние да инвестират в производството на биодизел, размерът на наличните ресурси за такива инвестиции е намалял успоредно с намаляването на пазарния дял на производителите от Съюза.
            
         
               (116)
            
            
               Възвръщаемостта на инвестициите на включените в извадката производители от Съюза, която отразява резултата за тях, преди облагане с данъци, като процент от средната нетна отчетна стойност в началото и в края на периода на активите, използвани при производството на биодизел, е следвала същата отрицателна тенденция, която е наблюдавана и при рентабилността. Влошаването на възвръщаемостта на инвестициите е ясен знак за влошаването на икономическото състояние на промишлеността на Съюза през разследвания период.
            
         
               (117)
            
            
               Паричният поток, който представлява способността на промишлеността да финансира самостоятелно дейността си, е отбелязал значителен спад през анализирания период, което свидетелства за затруднението на включените в извадката дружества да се конкурират с дъмпинговия внос от Аржентина и Индонезия.
            
         9.   Заключение относно вредата
   
   
               (118)
            
            
               Анализът на проверените данни ясно показва, че промишлеността на Съюза е претърпяла съществена вреда по смисъла на член 3, параграф 5 от основния регламент. В период на нарастващо потребление тя е загубила част от своя пазарен дял и е регистрала намаление на рентабилността, докато вносът е увеличил пазарния си дял и е подбивал цените на производителите от Съюза.
            
         
               (119)
            
            
               Други показатели също бележат низходяща тенденция или остават непроменени, дори след налагането на мерките срещу САЩ и включването в обхвата на митата на заобикалящия мерките внос с произход от Канада.
            
         
               (120)
            
            
               Производителите от Съюза са успели да отразят в цената по-голямата част от увеличението на производствените разходи в интервала от 2010 до 2011 г. (+ 33 процентни пункта), но само с понижаване на рентабилността до нулева стойност. Те обаче не са успели да отразят в цената по-нататъшното увеличение на разходите от 2011 г. до РП поради увеличение на цената на суровините, която представлява близо 80 % от пълната себестойност на произвеждания биодизел. Това увеличение на разходите не е могло да бъде поето изцяло от клиентите на пазара на Съюза, причинявайки съответните загуби през РП.
            
         Д.   ПРИЧИННО-СЛЕДСТВЕНА ВРЪЗКА
   
   1.   Въведение
   
   
               (121)
            
            
               В съответствие с член 3, параграфи 6 и 7 от основния регламент бе проучен въпросът дали дъмпинговият внос с произход от засегнатите държави е причинил вреда на промишлеността на Съюза до такава степен, че тази вреда да бъде класифицирана като съществена.
            
         
               (122)
            
            
               Подложени бяха на анализ и други известни фактори, освен дъмпинговият внос, които в същото време са могли да причинят вреда на промишлеността на Съюза, така че да се гарантира, че вредата, причинена от тях, не се приписва на дъмпинговия внос.
            
         2.   Въздействие на дъмпинговия внос
   
   
               (123)
            
            
               През разследвания период е установено, че малък процент (между 2 и 6 %) от вноса от Индонезия в ЕС не е бил дъмпингов. Установено беше, че останалият обем на вноса от Индонезия, а и целият внос от Аржентина са дъмпингови. С изваждането на малкото количество недъмпингов внос от общия внос, деклариран от Индонезия, не се повлиява подробно описаната по-горе тенденцията при вноса.
            
         
               (124)
            
            
               Разследването показа, че дъмпинговият внос на ниски цени от засегнатите държави е нараснал значително в количествено изражение (над два пъти) през разглеждания период. Това е довело до значително увеличение на пазарния му дял с 10 процентни пункта — от 9,1 % през 2009 г. на 18,8 % до края на РП.
            
         
               (125)
            
            
               В същото време, въпреки нарастването на потреблението, промишлеността на Съюза е загубила 5,5 процентни пункта пазарен дял през разглеждания период.
            
         
               (126)
            
            
               Средните цени на дъмпинговия внос са нараснали с 48 % между 2009 г. и РП, но са били значително по-ниски от тези на промишлеността на Съюза през същия период. Дъмпинговият внос е подбивал цените на промишлеността на Съюза при средна стойност на маржа на подбиване на цените от 4 % за Индонезия и 8 % за Аржентина през РП.
            
         
               (127)
            
            
               Натискът, упражняван от нарасналия дъмпингов внос на ниски цени на пазара на Съюза, не е позволил на промишлеността на Съюза да съобрази продажбените си цени с пазарните условия и с увеличението на разходите. Включените в извадката дружества са била в състояние да увеличат цената за клиентите си само с 38 %, като в същото време пълният размер на разходите им се е увеличил с 47 % през същия период.
            
         
               (128)
            
            
               Въз основа на гореизложеното временно се заключава, че дъмпинговият внос на ниски цени от засегнатите държави, който е подбивал цените на промишлеността на Съюза през РП и в същото време значително е разширил обема си, е имал решаваща роля за съществената вреда, понесена от промишлеността на Съюза.
            
         3.   Въздействие на други фактори
   
   3.1.   Внос от други държави
   
   
      Таблица 10
   
   
               Други трети държави
            
            
               2009 г.
            
            
               2010 г.
            
            
               2011 г.
            
            
               РП
            
         
               Общо внос (в тонове)
            
            
               699 541
            
            
               256 327
            
            
               161 973
            
            
               175 370
            
         
               
                  Индекс 2009 г. = 100
               
            
            
               
                  100
               
            
            
               
                  37
               
            
            
               
                  23
               
            
            
               
                  25
               
            
         
               Пазарен дял
            
            
               6,3 %
            
            
               2,2 %
            
            
               1,5 %
            
            
               1,5 %
            
         
               
                  Индекс 2009 г. = 100
               
            
            
               
                  100
               
            
            
               
                  35
               
            
            
               
                  23
               
            
            
               
                  24
               
            
         
               
                           
                              Източник:
                           
                        
                        
                           Евростат
                        
                     
         
               (129)
            
            
               Вносът от трети държави, главно от САЩ, Норвегия и Южна Корея, е отбелязал значителен спад от 2009 г. до края на РП. Този спад се дължи на налагането през 2009 г. на мерки по отношение на вноса от САЩ и на проведеното през 2010 г. разследване във връзка със заобикаляне на действащите мерки по отношение на вноса, изпращан от Канада. Предвид намаляването на пазарния дял на вноса от други трети държави към момента на влошаване на финансовото състояние на промишлеността на Съюза, приносът на вноса от други трети държави за вредата, понесена от промишлеността на Съюза, можеше да бъде само незначителен. Ето защо не може да се направи заключението, че вносът от тези държави е прекъснал причинно-следствената връзка между понесената вреда и въздействието на дъмпинговия внос.
            
         3.2.   Недъмпингов внос от засегнатите държави
   
   
               (130)
            
            
               Беше констатирано съществуването на недъмпингов внос от засегнатите държави, но само през втората половина на 2011 г. Поради краткия период от време, през който е бил осъществяван този внос, и ограничените количества, той е могъл да причини само незначителна вреда на Съюза и не е в състояние да прекъсне причинно-следствената връзка между понесената вреда и въздействието на дъмпинговия внос.
            
         3.3.   Другите производители от Съюза
   
   
               (131)
            
            
               Предвид малкия обем на продукцията на производителите от Съюза, които са изключени от определението за промишленост на Съюза, както и предвид малкия обем на вноса им като цяло, тези производители не се разглеждат като допринесли за вредата, понесена от промишлеността на Съюза.
            
         3.4.   Внос, осъществен от промишлеността на Съюза
   
   
               (132)
            
            
               От Асоциацията на аржентинските производители на биодизел („CARBIO“) заявиха, че вредата, понесена от промишлеността на Съюза, е причинена от вноса от Аржентина и Индонезия, осъществяван от производителите от Съюза. Те окачествиха този внос като самопричинена вреда и заявиха, че той не може да се разглежда като причина за вреда, дължаща се на поведението на аржентинското производители.
            
         
               (133)
            
            
               От данните, предоставени от промишлеността на Съюза, е видно, че през разглеждания период тя е внасяла от Аржентина и Индонезия определени количества биодизел, които съставляват до 60 % от целия внос през РП от тези държави. При все това тя заяви, че този внос е направен с цел да се самозащити. Възможността да се възползват от дъмпинговите цени на този внос в краткосрочен план е помогнала на производителите от Съюза да се задържат на пазара в средносрочен план.
            
         
               (134)
            
            
               Вносът на биодизел на дъмпингови цени от промишлеността на Съюза е нараснал съществено през 2011 г. и през РП, през който период ефектът от диференцираната експортна такса върху биодизела и суровините за него е бил най-осезаем, тъй като именно по това време вносът на суровините (соево и палмово масло) е станал икономически неизгоден в сравнение с вноса на крайния продукт. Системата, основаваща се на диференцирани експортни такси и в двете държави, предвижда по-високи такси за износа на суровини, отколкото за крайния продукт. Въпросът за това, дали тази диференцирана експортна такса може да се счита за субсидия по смисъла на член 2 от основния регламент за защита срещу субсидиран внос, ще бъде разгледан в рамките на текущото антисубсидийно разследване.
            
         
               (135)
            
            
               Например през някои месеци от РП цената на вноса на соево масло от Аржентина е била по-висока от цената на вноса на СМЕ, което е направило икономически неизгодна покупката на соево масло. При това положение закупуването на СМЕ е било единственият икономически оправдан вариант.
            
         
               (136)
            
            
               При всички обстоятелства, дори промишлеността на Съюза да не беше внесла тези количества биодизел, търговските дружества в Съюза щяха да ги внесат, да подбият с тях цените на промишлеността на Съюза и да ги продадат на пазара на Съюза, тъй като те и без това осъществяват внос от тези държави с цел продажба на дизеловите рафинерии в конкуренция с промишлеността на Съюза. Причинно-следствената връзка не е била нарушена от този внос и поради това този довод временно се отхвърля.
            
         3.5.   Капацитет на промишлеността на Съюза
   
   
               (137)
            
            
               От „CARBIO“ твърдят още, че вредата, причинена на промишлеността на Съюза, се дължи на свръхкапацитет, причинен от прекомерното разрастване. При 50-процентно натоварване на мощностите през 2008 г. те твърдят, че промишлеността е продължила да се разраства, без да е налице съизмеримо увеличение на търсенето.
            
         
               (138)
            
            
               Случаят е такъв, че през разглеждания период натоварването на мощностите в рамките на Съюза е останало ниско, достигайки най-ниската си точка от 40 % през РП. Поради това някои дружества не са използвали мощностите, с които са разполагали.
            
         
               (139)
            
            
               Натоварването на мощностите обаче е било ниско още в началото на разглеждания период и е останало ниско през целия период, а също така е било стабилно във включените в извадката дружества.
            
         
               (140)
            
            
               Включените в извадката дружества са били на печалба в началото на разглеждания период и губещи в края на същия период, със стабилно натоварване на мощностите. Логично е да се направи изводът, че цялата промишленост също е станала по-малко печеливша, докато в същото време натоварването на мощностите е останало стабилно. Ето защо този фактор не може да се разглежда като основна причина за вредата, тъй като изглежда липсва причинно-следствена връзка. Поради това този довод временно се отхвърля.
            
         3.6.   Липса на достъп до суровини и на вертикална интеграция
   
   
               (141)
            
            
               От „CARBIO“ също така твърдят, че промишлеността на Съюза понася вреда поради липсата на ефективност, по-специално тъй като тя не е вертикално интегрирана и не е разположена в близост до суровини.
            
         
               (142)
            
            
               Тези доводи временно се отхвърлят. Някои от включените в извадката дружества са разположени в пристанища с безпроблемен достъп до суровини, доставяни с кораби, а други включени в извадката дружества са разположили техните предприятия за производство на биодизел непосредствено на същото място, където са разположени и техните предприятия за производство на растително масло. Много производители на биодизел в Южна Европа умишлено са разположени в пристанищни зони, за да имат достъп до суровините, внасяни от Аржентина и Индонезия, или на същите места като техните клиенти (рафинерии за изкопаеми горива). Предвид факта, че ефектът от диференцираната експортна такса е да направи суровините по-скъпи от готовия продукт, е ясно, че това е нанесло вреда на промишлеността на Съюза, като е направило икономически невъзможно производството на ПМЕ и СМЕ в ЕС.
            
         3.7.   Други регулаторни фактори
   
   
               (143)
            
            
               От „CARBIO“ също така се позоваха на някои регулаторни фактори, които по тяхно твърдение са причинили вреда на промишлеността на Съюза; някои от тях са само предложения и към настоящия момент все още не са влезли в сила. Те обаче поставят ударението върху системата на „двойно отчитане“, която е описана по-долу.
            
         
               (144)
            
            
               С Директивата относно енергията от възобновяеми източници е въведено задължение за държавите членки да изискват определен процент от биодизела да се смесва с минерален дизел, преди той да бъде продаден на потребителите. Някои държави членки са се възползвали от разпоредбата на директивата, която позволява този процент да бъде намален наполовина, ако използваният биодизел е произведен от отпадъчни масла или използвани животински мазнини. Например ако съответната държава членка изисква 7 % биодизел да се смесват с 93 % минерален дизел, тези 7 % спадат на 3,5 %, ако биодизел е получен от отпадъчни масла.
            
         
               (145)
            
            
               От „CARBIO“ твърдят, че правилата за двойното отчитане са довели до спад в продажбите на биодизел от т. нар. „първо поколение“ с 1 милион метрични тона през РП и че това е причина за вреда за промишлеността на Съюза. Това твърдение се отхвърля, тъй като в извадката от производители от Съюза присъстват няколко дружества, които произвеждат двойно отчитан биодизел, и тяхното финансово състояние не се различава съществено от това на включените в извадката дружества, произвеждащи биодизел от необработени растителни масла. Тези дружества показаха по време на проверката на данните им, че цената на техния биодизел е била повлияна от ниската цена на дъмпинговия внос от Аржентина и Индонезия, тъй като те са в непряка конкуренция с ПМЕ и СМЕ от засегнатите държави.
            
         
               (146)
            
            
               Изтъкнато бе също така, че промишлеността на Съюза понася вреда, тъй като не инвестира повече в биогорива от второ поколение, като например използването на отпадъчни масла. Този аргумент бе временно отхвърлен, тъй като Съюзът не разполага с достатъчни количества отпадъчни масла, за да увеличи значително преработваните вече съществуващи количества.
            
         3.8.   Ограничения в държавите членки
   
   
               (147)
            
            
               От „CARBIO“ твърдят също, че вредата, нанесена на промишлеността на Съюза, не може да бъде причинена от внос от засегнатите държави поради съществуващите квотни системи и данъчни режими в различните държави членки, които ограничават достъпа до тези пазари. Освен това те твърдят, че някои пазари в ЕС са затворени за СМЕ и ПМЕ поради климатичните условия.
            
         
               (148)
            
            
               Съвсем правилно е твърдението им, че граничната температура на филтруемост през студен филтър („СFРР“) на ПМЕ (+ 13 °C) означава, че ПМЕ не могат да се използват на цялата територия на Съюза, без да са смесени с други биодизели, за да се снижи СFРР. CFPP на СМЕ от порядъка на 0 °C обаче позволява СМЕ да бъдат по-широко използвани, особено през летните месеци.
            
         
               (149)
            
            
               Твърдението, че именно регулаторната система в някои държави членки причинява вреда на промишлеността на Съюза, беше предмет на обстоен анализ по време на цялото разследване.
            
         
               (150)
            
            
               В някои държави членки се прилагат квотни системи, по силата на които е определена конкретна производствена квота за дружествата в тази държава членка или в други държави членки на територията на Съюза. Повечето държави обаче са дали предимства чрез използване на данъчната система и тези предимства постепенно биват намалявани или оттегляни.
            
         
               (151)
            
            
               Франция например прилага предимство, заключаващо се в „необлагаем размер“ от 90 EUR за тон за произведения биодизел от съответната квота. Предвид ниското ниво на цените на дъмпинговия внос обаче, често по-евтин е вариантът да се внася биодизел, отколкото той да се закупува от промишлеността на Съюза, дори да се прибави данъчното предимство. Това проличава от факта, че аржентинският внос има отчетливо присъствие на френския пазар.
            
         
               (152)
            
            
               В някои държави членки не се извършва никакъв внос от Аржентина и Индонезия, било поради климатичните условия, било поради съществуващите квотни системи. В по-голямата част от Съюза обаче се извършва внос от Аржентина и Индонезия, било поради липсата на квотна система, било поради това че цената е по-ниска от всякакво данъчно предимство, което дадена държава членка може да предостави.
            
         
               (153)
            
            
               Предвид това че, в смес с произведен в Съюза РМЕ или друг вид биодизел, ПМЕ и СМЕ могат да бъдат продавани в Съюза, и предвид наличието на внос в големи количества и на дъмпингови цени дори в държавите членки, прилагащи системи от данъчни предимства, този аргумент временно се отхвърля, тъй като съществуващите квотни системи и данъчни режими не са в състояние да прекъснат причинно-следствената връзка между вредата и въздействието на дъмпинговия внос.
            
         4.   Заключение относно причинно-следствената връзка
   
   
               (154)
            
            
               Горният анализ показа, че е налице съществено увеличение на обема и пазарния дял на дъмпинговия внос на ниски цени с произход от засегнатите държави. Едновременно с това беше установено, че този внос е подбивал цените на производителите от Общността през РП.
            
         
               (155)
            
            
               Данните сочат, че поради нарасналия обем на дъмпинговия внос на ниски цени от засегнатите държави икономическото състояние на промишлеността на Съюза се е влошило значително.
            
         
               (156)
            
            
               В рамките на горния анализ беше направено съответно разграничение и отделяне на въздействието на всички известни фактори върху състоянието на промишлеността на Съюза от вредоносното въздействие на дъмпинговия внос. Въз основа на този анализ е направено временното заключение, че дъмпинговият внос от засегнатите държави е причинил съществена вреда на промишлеността на Съюза по смисъла на член 3, параграф 6 от основния регламент.
            
         
               (157)
            
            
               В съответствие с член 3, параграф 7 от основния регламент бяха подложени на анализ и други известни фактори, освен дъмпинговият внос, без да бъдат открити доказателства, че същите прекъсват причинно-следствената връзка между дъмпинговия внос и вредата, понесена от промишлеността на Съюза.
            
         Е.   ИНТЕРЕС НА СЪЮЗА
   
   
               (158)
            
            
               В съответствие с член 21 от основния регламент Комисията разгледа въпроса дали, въпреки заключението относно вредоносния дъмпинг, съществуват неоспорими основания да се заключи, че предприемането на мерки в този конкретен случай не е в интерес на Съюза. Интересът на Съюза беше анализиран на базата на оценка на всички засегнати интереси, в това число тези на промишлеността на Съюза, на вносителите, на доставчиците на суровини и на ползвателите.
            
         1.   Интерес на промишлеността на Съюза
   
   
               (159)
            
            
               Както беше споменато по-горе, промишлеността на Съюза е понесла съществена вреда, причинена от дъмпинговия внос с произход от засегнатите държави. Непредприемането на мерки най-вероятно би довело до продължаване на негативната тенденция по отношение на финансовото състояние на промишлеността на Съюза. Особено характерно за състоянието на промишлеността на Съюза е намалението на рентабилността от + 3 % през 2009 г. на – 2,5 % до края на РП. Всяко допълнително намаление на производителността в крайна сметка би довело до намаляване на производството и нови закривания на производствени обекти, което от своя страна би застрашило заетостта и инвестициите в Съюза.
            
         
               (160)
            
            
               Налагането на мерки би възстановило лоялната конкуренция на пазара. Тенденцията в посока спад на рентабилността на промишлеността на Съюза е резултат от трудностите, които тя среща при конкурирането си с дъмпинговия внос на ниски цени с произход от засегнатите държави, което обстоятелство се дължи също така на режима на експортни такси и в двете държави, който води до намаляване на цената на вноса на СМЕ и ПМЕ на пазара на Съюза и същевременно до увеличаване на цената на суровините. Поради това налагането на антидъмпингови мерки би могло да позволи на промишлеността на Общността да повиши своята рентабилност до равнищата, които се считат за необходими за този капиталоемък промишлен отрасъл.
            
         
               (161)
            
            
               Мерките следва да дадат възможност на промишлеността на Съюза да започне да се възстановява от вредоносния дъмпинг, установен по време на разследването.
            
         2.   Интерес на несвързаните вносители/търговци в Съюза
   
   
               (162)
            
            
               Несвързаните вносители/търговци в Съюза бяха поканени да заявят своя интерес пред Комисията. Въпреки това нито един вносител не оказа съдействие в хода на разследването.
            
         
               (163)
            
            
               В отсъствието на данни от несвързаните вносители или търговци, липсват доказателства за това, че налагането на мерки ще бъде в явно противоречие с интересите на тези страни.
            
         3.   Интерес на ползвателите и потребителите
   
   
               (164)
            
            
               При започването на процедурата бяха изпратени въпросници до всички известни дружества ползватели, ангажирани с производството и дистрибуцията на минерален дизел, както и със задължителното смесване на минералния дизел с биодизел.
            
         
               (165)
            
            
               Трима ползватели на биодизел отговориха на въпросника за ползвателите, но заявиха, че биодизелът съставлява много малък дял от съвкупната им търговска дейност. Те заявиха, че тъй като те ще бъдат правно задължени да закупуват биодизел, както и преди, ако дадено мито доведе до повишаване на цената на биодизела, това увеличение автоматично ще се прехвърли върху техните клиенти.
            
         
               (166)
            
            
               Предвид ограничения обем на наличната информация, налагането на мерки би трябвало да има изключително ограничен ефект върху крайния потребител, предвид ниския процент на биодизел, който се смесва до образуването на минералното дизелово гориво, закупувано в бензиностанциите. Не бяха открити доказателства за това, че налагането на мерки ще бъде в явно противоречие с интересите на ползвателите или потребителите.
            
         4.   Интерес на доставчиците на суровини
   
   
               (167)
            
            
               От едно сдружение на доставчици на суровини — „FEDIOL“ (федерация, представляваща европейската промишленост за производство на растителни масла и богати на белтък храни, в Европа) — отговориха на въпросника, изпратен до доставчиците на суровини. Те заявиха, че вносът от засегнатите държави е намалил търсенето на рапично масло в целия Съюз, като търсенето е спаднало с над 1 милион тона между 2009 и 2011 година.
            
         
               (168)
            
            
               Те считат, че налагането на мерките ще има положително въздействие върху отрасъла на доставките в ЕС, тъй като ще се увеличи натоварването на мощностите. Всяко увеличение на търсенето на рапично масло би се отразило благотворно на сектора на комбинираните фуражи, тъй като се касае за остатъци от производството на рапично масло, и на земеделския сектор в ЕС, в качеството му на производител на рапица.
            
         
               (169)
            
            
               Полученото доказателство следователно свидетелства за това, че налагането на мерки би било в интерес на доставчиците на суровини в Съюза.
            
         5.   Заключение относно интереса на Съюза
   
   
               (170)
            
            
               Налагането на мерки върху вноса на биодизел с произход от Аржентина и Индонезия очевидно ще бъде в интерес на промишлеността на Съюза. Това би позволило на промишлеността на Съюза да се разрасне и да започне да се възстановява от вредата, причинена от дъмпинговия внос. Ако обаче не бъдат наложени мерки, икономическото състояние на промишлеността на Съюза ще продължи да се влошава и ще се наложи още повече стопански субекти да преустановят дейността си. Макар и да не беше възможно да се направи недвусмислено заключение по отношение на ползвателите и вносителите, налагането на мерки би трябвало да е в интерес на доставчиците на суровини.
            
         
               (171)
            
            
               Не съществуват необорими причини, които да сочат, че би било несъмнено в противоречие с интереса на Съюза да бъдат наложени временни антидъмпингови мерки върху вноса на биодизел с произход от Аржентина и Индонезия.
            
         Ж.   ВРЕМЕННИ АНТИДЪМПИНГОВИ МЕРКИ
   
   
               (172)
            
            
               С оглед на направените заключения по отношение на дъмпинга, вредата, причинно-следствената връзка и интереса на Съюза, следва да бъдат наложени временни антидъмпингови мерки, за да се предотврати по-нататъшното нанасяне на вреда на промишлеността на Съюза от дъмпинговия внос.
            
         1.   Ниво на отстраняване на вредата
   
   
               (173)
            
            
               При определянето на размера на тези мерки бяха взети под внимание, без да бъдат завишени, установените дъмпингови маржове и размерът на митото, необходимо за отстраняване на вредата, понесена от производителите от Съюза.
            
         
               (174)
            
            
               При изчисляването на размера на митото, необходимо за премахване на ефекта от вредоносния дъмпинг, беше преценено, че всяка една мярка би трябвало да позволява на промишлеността на Съюза да покрие разходите си и да извлече печалба преди данъчното облагане, която би могла да се постигне в разумни граници при нормални условия на конкуренция, т.е. при липса на дъмпингов внос.
            
         
               (175)
            
            
               За тази цел марж на печалбата в размер на 15 % от оборота би могъл да се счита за подходящо ниво, което промишлеността на Съюза би могла да очаква да реализира в отсъствието на вредоносен дъмпинг, на базата на заключенията, направени по време на предходното разследване, засягащо вноса от САЩ, при което този марж бе счетен за достатъчен за гарантиране на производствените инвестиции на тази промишленост в дългосрочен план.
            
         
               (176)
            
            
               На тази основа беше изчислена цена на сходния продукт за промишлеността на Съюза, която не води до вреда. Невредоносната цена е получена чрез коригиране на продажбените цени на включените в извадката производители от Съюза с фактическата печалба/загуба по време на РП и добавяне на посочения по-горе марж на печалбата.
            
         
               (177)
            
            
               Впоследствие беше определено необходимото увеличение на цената въз основа на сравнение на среднопретеглената цена на вноса на включените в извадката производители износители в засегнатите държави, установена за целите на изчисляването на подбиването на цената, с невредоносната цена на сходния продукт, продаван от включените в извадката производители от Съюза на пазара на Съюза през РП. Всяка разлика, произтичаща от това сравнение, след това беше изразена като процент от общата CIF стойност на вноса.
            
         2.   Временни мерки
   
   
               (178)
            
            
               В съответствие с член 7, параграф 2 от основния регламент, следва да се въведат временни антидъмпингови мита по отношение на вноса на биодизел с произход от Аржентина и Индонезия в съответствие с правилото за по-малкото мито, т.е. на нивото на по-ниския от двата изчислени маржа (дъмпинга или вредата).
            
         
               (179)
            
            
               Ставките на антидъмпинговото мито са установени по пътя на съпоставяне на маржовете на отстраняване на вредата с дъмпинговите маржове. Съответно временните ставки на антидъмпинговото мито, изразени като CIF цена на границата на Съюза, без платено мито, са, както следва:
               
                           Държава
                        
                        
                           Дружество
                        
                        
                           Временен дъмпингов марж
                        
                        
                           Временен марж на вредата
                        
                        
                           Ставка на временното антидъмпингово мито
                        
                     
                           Аржентина
                        
                        
                           Aceitera General Deheza S.A., General Deheza, Росарио
                        
                        
                           10,6 %
                        
                        
                           27,8 %
                        
                        
                           10,6 %
                        
                     
                            
                        
                        
                           Bunge Argentina S.A., Буенос Айрес
                        
                        
                           10,6 %
                        
                        
                           27,8 %
                        
                        
                           10,6 %
                        
                     
                            
                        
                        
                           Louis Dreyfus Commodities S.A., Буенос Айрес
                        
                        
                           7,2 %
                        
                        
                           30,9 %
                        
                        
                           7,2 %
                        
                     
                            
                        
                        
                           Molinos Rio de la Plata S.A., Буенос Айрес
                        
                        
                           6,8 %
                        
                        
                           31,8 %
                        
                        
                           6,8 %
                        
                     
                            
                        
                        
                           Oleaginosa Moreno Hermanos S.A.F.I.C.I. y А., Бахия Бланка
                        
                        
                           6,8 %
                        
                        
                           31,8 %
                        
                        
                           6,8 %
                        
                     
                            
                        
                        
                           Vicentin S.A.I.C., Авейанеда —
                        
                        
                           6,8 %
                        
                        
                           31,8 %
                        
                        
                           6,8 %
                        
                     
                            
                        
                        
                           Други оказали съдействие дружества
                        
                        
                           7,9 %
                        
                        
                           31 %
                        
                        
                           7,9 %
                        
                     
                            
                        
                        
                           Всички останали дружества
                        
                        
                           10,6 %
                        
                        
                           31,8 %
                        
                        
                           10,6 %
                        
                     
                           Индонезия
                        
                        
                           PT. Ciliandra Perkasa, Джакарта
                        
                        
                           0,0 %
                        
                        
                            
                        
                        
                           0,0 %
                        
                     
                            
                        
                        
                           PT. Musim Mas, Медан
                        
                        
                           2,8 %
                        
                        
                           23,3 %
                        
                        
                           2,8 %
                        
                     
                            
                        
                        
                           PT. Pelita Agung Agrindustri, Медан
                        
                        
                           5,3 %
                        
                        
                           27,1 %
                        
                        
                           5,3 %
                        
                     
                            
                        
                        
                           PT Wilmar Bioenergi Indonesia, Медан
                        
                        
                           9,6 %
                        
                        
                           26,4 %
                        
                        
                           9,6 %
                        
                     
                            
                        
                        
                           PT Wilmar Nabati Indonesia, Медан
                        
                        
                           9,6 %
                        
                        
                           26,4 %
                        
                        
                           9,6 %
                        
                     
                            
                        
                        
                           Други оказали съдействие дружества
                        
                        
                           6,5 %
                        
                        
                           25,3 %
                        
                        
                           6,5 %
                        
                     
                            
                        
                        
                           Всички останали дружества
                        
                        
                           9,6 %
                        
                        
                           27,1 %
                        
                        
                           9,6 %
                        
                     
         
               (180)
            
            
               Предвид това обаче, че антидъмпинговото мито ще се прилага и за смеси, които включват биодизел (пропорционално на тяхното тегловно съдържание на биодизел), както и за чистия биодизел, е препоръчително, с оглед по-голяма прецизност и правилното прилагане на митото от митническите власти на държавите членки, митото да бъде определено като сума във фиксиран размер, изразена в евро на тон нетно тегло, и да се прилага за чистия биодизел от внос или за количеството биодизел в продукта, получен при смесването.
            
         
               (181)
            
            
               Индивидуалните ставки на антидъмпинговото мито за дружествата, посочени в настоящия регламент, са установени въз основа на констатациите от настоящото разследване. Поради това те отразяват състоянието, констатирано по време на разследването по отношение на тези дружества. Така тези ставки на митото (за разлика от митото, приложимо в национален мащаб за „всички останали дружества“) се прилагат изключително за вноса на разглеждания продукт с произход от засегнатите държави и произведен от тези дружества, и следователно от посочените по-горе конкретни правни субекти. Разглежданият внесен продукт, произведен от всяко друго дружество, което не е конкретно посочено в постановителната част на настоящия регламент, включително от субекти, свързани с конкретно посочените, не може да се ползва от тези ставки и следва да се облага с приложимата по отношение на „всички останали дружества“ ставка на митото.
            
         
               (182)
            
            
               Всяко искане за прилагане на тези индивидуални за всяко дружество ставки на антидъмпинговото мито (например след промяна на наименованието на правния субект или след създаването на нови субекти за производство или за продажба) следва да се изпраща до Комисията (8) заедно с цялата информация, която е от значение, по-специално относно всяка промяна в дейността на дружеството, свързана с производството и продажбите на местния пазар и за износ, която произтича например от споменатата промяна на наименованието или от споменатата промяна на субектите за производство и продажба. Ако е целесъобразно, регламентът ще бъде съответно изменен посредством актуализиране на списъка на дружествата, които се ползват от индивидуални митнически ставки.
            
         
               (183)
            
            
               По силата на Регламент (ЕС) № 79/2013 от 28 януари 2013 г. Комисията реши, че вносът на разглеждания продукт с произход от засегнатите държави подлежи на регистрация. Това се прави с оглед на възможното прилагане с обратна сила на антидъмпинговите мерки, в съответствие с член 10, параграф 4 от основния регламент. На този етап от процедурата е невъзможно да се вземе каквото и да било решение относно възможното прилагане с обратна сила на антидъмпинговите мерки.
            
         З.   ЗАКЛЮЧИТЕЛНА РАЗПОРЕДБА
   
   
               (184)
            
            
               В интерес на доброто администриране, заинтересованите страни, които са заявили своя интерес в срока, определен в известието за започване на процедурата, могат да представят становищата си в писмена форма и да поискат изслушване в рамките на един месец от деня на публикуването на настоящия регламент. Направените за целите на настоящия регламент констатации във връзка с налагането на мита са временни и може да се наложи да бъдат преразгледани с цел налагане на окончателни мерки,
            
         ПРИЕ НАСТОЯЩИЯ РЕГЛАМЕНТ:
   Член 1
   1.   С настоящото се налага временно антидъмпингово мито върху вноса на моноалкилни естери на мастни киселини и/или парафинови газьоли, получени посредством синтез и/или хидрообработка, от неизкопаем източник, в чист вид или включени в смес, понастоящем класирани в кодове по КН ex 1516 20 98 (кодове по ТАРИК 1516209821, 1516209829 и 1516209830), ex 1518 00 91 (кодове по ТАРИК 1518009121, 1518009129 и 1518009130), ex 1518 00 95 (код по ТАРИК 1518009510), ex 1518 00 99 (кодове по ТАРИК 1518009921, 1518009929 и 1518009930), ex 2710 19 43 (кодове по ТАРИК 2710194321, 2710194329 и 2710194330), ex 2710 19 46 (кодове по ТАРИК 2710194621, 2710194629 и 2710194630), ex 2710 19 47 (кодове по ТАРИК 2710194721, 2710194729 и 2710194730), 2710 20 11, 2710 20 15, 2710 20 17, ex 3824 90 97 (кодове по ТАРИК 3824909701, 3824909703 и 3824909704), 3826 00 10 и ex 3826 00 90 (кодове по ТАРИК 3826009011, 3826009019 и 3826009030) и с произход от Аржентина и Индонезия.
   2.   Ставката на временното антидъмпингово мито, приложимо за продукта, описан в параграф 1 и произвеждан от изброените по-долу дружества, е, както следва:
   
               Държава
            
            
               Дружество
            
            
               Ставка на временното мито
               Евро на тон нетно тегло
            
            
               Допълнителен код по ТАРИК
            
         
               Аржентина
            
            
               Aceitera General Deheza S.A., General Deheza, Росарио; Bunge Argentina S.A., Буенос Айрес
            
            
               104,92
            
            
               B782
            
         
                
            
            
               Louis Dreyfus Commodities S.A., Буенос Айрес
            
            
               69,16
            
            
               B783
            
         
                
            
            
               Molinos Rio de la Plata S.A., Буенос Айрес; Oleaginosa Moreno Hermanos S.A.F.I.C.I. y А., Бахия Бланка; Vicentin S.A.I.C., Авейанеда
            
            
               65,24
            
            
               B784
            
         
                
            
            
               Други оказали съдействие дружества:
               Cargill S.A.C.I., Буенос Айрес; Unitec Bio S.A., Буенос Айрес; Viluco S.A., Тукуман
            
            
               75,97
            
            
               B785
            
         
                
            
            
               Всички останали дружества
            
            
               104,92
            
            
               B999
            
         
               Индонезия
            
            
               PT Ciliandra Perkasa, Джакарта
            
            
               0
            
            
               B786
            
         
                
            
            
               PT Musim Mas, Медан
            
            
               24,99
            
            
               B787
            
         
                
            
            
               PT. Pelita Agung Agrindustri, Медан
            
            
               45,65
            
            
               B788
            
         
                
            
            
               PT Wilmar Bioenergi Indonesia, Медан; PT Wilmar Nabati Indonesia, Медан
            
            
               83,84
            
            
               B789
            
         
                
            
            
               Други оказали съдействие дружества:
               PT Cermerlang Energi Perkasa, Джакарта
            
            
               57,14
            
            
               B790
            
         
                
            
            
               Всички останали дружества
            
            
               83,84
            
            
               B999
            
         3.   Антидъмпинговото мито върху смесите се прилага пропорционално на общото тегловно съдържание на моноалкилни естери на мастни киселини и парафинови газьоли, получени посредством синтез и/или хидрообработка, от неизкопаем източник (биодизеловото съдържание) в сместа.
   4.   В случаите, в които стоките са били повредени преди влизането им в свободно обращение и поради това действително платената или платимата цена е изчислена пропорционално за определяне на митническата стойност в съответствие с член 145 от Регламент (ЕИО) № 2454/93 (9), размерът на антидъмпинговото мито, изчислен върху сумите, определени по-горе, се намалява с процент, съответстващ на пропорционално определената действително платена или платима цена.
   5.   Допускането за свободно обращение в Европейския съюз на продукта, посочен в параграф 1, е подчинено на задължително представяне на обезпечение, равностойно по размер на временното мито.
   6.   Освен ако не е предвидено друго, се прилагат действащите разпоредби относно митата.
   Член 2
   1.   Без да се засягат разпоредбите на член 20 от Регламент (ЕО) № 1225/2009 на Съвета, заинтересованите страни могат да поискат да бъдат разгласени основните факти и съображения, въз основа на които е приет настоящият регламент, да представят в писмена форма своите становища и да поискат да бъдат изслушани от Комисията в едномесечен срок от датата на влизане в сила на настоящия регламент.
   2.   В съответствие с член 21, параграф 4 от Регламент (ЕО) № 1225/2009 на Съвета засегнатите страни имат право на коментар по прилагането на настоящия регламент в едномесечен срок от датата на влизането му в сила.
   Член 3
   1.   Митническите власти се приканват да преустановят регистрационния режим за внос, установен в съответствие с член 1 от Регламент (ЕС) № 79/2013 на Комисията.
   2.   Събраните данни относно продукти, които са внесени за потребление не по-рано от 90 дни преди датата на влизане в сила на настоящия регламент, се съхраняват до влизането в сила на евентуални окончателни мерки или до прекратяването на настоящата процедура.
   Член 4
   Настоящият регламент влиза в сила в деня след публикуването му в Официален вестник на Европейския съюз.
   Член 1 от настоящия регламент се прилага за период от шест месеца.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 27 май 2013 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 343, 22.12.2009 г., стр. 51.
   
      (2)  ОВ C 260, 29.8.2012 г., стр. 8.
   
      (3)  ОВ L 27, 29.1.2013 г., стр. 10.
   
      (4)  ОВ C 342, 10.11.2012 г., стр. 12.
   
      (5)  В помещенията на WET BV бяха проверени сметките и на другите дружества от групата WILMAR, разположени в Европа: Wilmar Italia Srl, Милано, Италия; Oxem Oleo, Мецана Бигли, Италия.
   
      (6)  Регламент (ЕИО) № 2454/93 на Комисията, изменен, по-специално, с Регламент (ЕО) № 1602/2000 на Комисията, членове 291—300.
   
      (7)  Тази държава членка приема, че биодизелът, извлечен от палмов мастно-кисел дестилат („PFAD“), има двукратно по-голяма относителна тежест, което означава, че делът на биогоривата, произведени от PFAD, трябва да се разглежда като двойно по-голям в сравнение с този на останалите биогорива. Ето защо би било достатъчно минералният дизел да бъде смесен с половината от биодизела, притежаващ двукратно по-голяма относителна тежест. Тъй като двойно отчитаният биодизел е по-скъп от обикновения/единично отчитан биодизел, на клиента се фактурира допълнителна сума. Националната практика обаче е в случая на двойно отчитания биодизел клиентът да заплаща тази допълнителна сума само след удостоверяване от правителството (под формата на сертификат), че двойно отчитаният биодизел отговаря на всички критерии, за да бъде квалифициран като двойно отчитан биодизел. След издаването на такъв сертификат от правителството, свързаният вносител може да изпрати на клиента отделна фактура за извънредната допълнителна сума, която трябва да се плати.
   
      (8)  European Commission, Directorate-General for Trade, Directorate H, 1049 Brussels, Belgium.
   
      (9)  Регламент (ЕИО) № 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността (ОВ L 253, 11.10.1993 г., стр. 1).